Blaze7451/Wiki-th-20250601 huggingface dataset:
วิกิพีเดีย:ปุจฉา-วิสัชนา/กรุ/ภาษา/มกราคม 2555

== อ่านพบคำที่พิมพ์ตก ในนิราศนรินทร์ อยากช่วยแก้ไข ทำอย่างไรครับ?**
ผมอ่านข้อความในหัวข้อ นิราศนรินทร์ พบคำที่พิมพ์ตก อยากช่วยแก้ไข จะทำได้อย่างไรครับ ?
--125.27.166.63 15:15, 2 มกราคม 2555 (ICT)
กดที่ "แก้ไข" จะเห็นข้อควาส่วนที่เกี่ยวข้อง เมื่อแก้เสร็จแล้ว เขียน คำอธิบายอย่างย่อ และกด "บันทึก" --taweethaも 16:22, 7 มกราคม 2555 (ICT)

**ฎ ชฎา หรือ ฏ ปฏัก**
 คำว่า กบฏ สะกดด้วย ฎ ชฎา หรือว่า ฏ ปฏัก- คำว่า กฎหมาย, กฎกระทรวง, กฎระเบียบ, กฎข้อบังคับ สะกดด้วย ฎ ชฎา หรือว่า ฏ ปฏัก
--223.206.128.164 18:20, 17 มกราคม 2555 (ICT)- กบฏ ใช้ ฏ ปฏัก มาจากภาษาสันสกฤต กปฏ- กฎ ทุกอย่าง ใช้ ฎ ชฎา (ยกเว้น ปรากฏ ใช้ ฏ ปฏัก) มาจากภาษาเขมร กต̍
--octahedron80 01:22, 19 มกราคม 2555 (ICT)

**Est.**
Est. ย่อมาจากอะไร และหมายถึงอะไรครับ ? --B20180 12:14, 21 มกราคม 2555 (ICT)
# Est. ย่อมาจาก estimate
# Est. แปลว่า ประมาณการณ์ ผู้ใช้:lux2545|December | คุยกับผู้ใช้:lux2545|Discuss 12:25, 21 มกราคม 2555 (ICT)
Thanks a lot :) --B20180 12:27, 21 มกราคม 2555 (ICT)

**อยากทราบว่า. บาหยัน แปลว่าอะไร**
อยากทราบว่า บาหยัน. แปลว่าอะไร. รบวนผู้รู้ช่วยให้ความกระจ่างด้วยครับ --110.49.233.206 23:54, 21 มกราคม 2555 (ICT)
วิกิพีเดีย:ปุจฉา-วิสัชนา/กรุ/ภาษา/กุมภาพันธ์ 2555

== สามหมื่นสี่พันสี่ร้อยห้าสิบ**
"สามหมื่นสี่พันสี่ร้อยห้าสิบ" เขียนว่า "three hundred forty thousand, four hundred and fifty" ถูกไหม ขอบคุณครับ --Aristitleism 15:41, 12 กุมภาพันธ์ 2555 (ICT)
: ไม่ถูกครับ three hundred forty thousand, four hundred and fifty จะเท่ากับ 340,000 + 450 = 340,450 ถ้า 34,450 จะเป็น thirty-four thousand four hundred and fifty
: อีกเรื่องหนึ่งคือเรื่องของ and ครับ ถ้าคุณ Aristitleism เขียนใน British English ก็ใส่ And ได้ครับ แต่ถ้า American English จะไม่ต้องใส่ครับ --Supasate 16:07, 12 กุมภาพันธ์ 2555 (ICT)
:: ขอบคุณมากครับ กำลังงงเรื่องจัดจำนวนอยู่เลยครับ ขอยกนิ้วให้เลยครับ! --Aristitleism 16:13, 12 กุมภาพันธ์ 2555 (ICT)

**อุปสรรคหรือปัญหา (การใช้คำยืมภาษาจีน) มีอะไรบ้างครับ**
--ใฝ่รู้ 21:24, 24 กุมภาพันธ์ 2555 (ICT)
หน้าวิกิพีเดียภาคภาษาจีน บทความชื่อ 问题 http://zh.wikipedia.org/wiki/%E9%97%AE%E9%A2%98 จะตรงกับหน้าบทความปัญหาของวิกิพีเดียภาษาไทยครับ (เอามาจาก แถบรวมลิงก์ "ภาษาอื่น" ที่ด้านซ้ายมือ) --L0V3Kr1TT4Y4 18:22, 25 กุมภาพันธ์ 2555 (ICT)
เท่าที่กระผม search มา คำภาษาจีนในภาษาไทย หรือ คำยืมจากภาษาจีน ที่ใกล้เคียงกับปัญหาหรืออุปสรรค ก็น่าจะเป็น เจ๊ง หรือ ซวย ฯลฯ แต่ก็ไม่ได้แปลว่าปัญหาหรืออุปสรรคโดยตรง แต่มันหมายความถึงการพบเจออุปสรรคหรือปัญหา --L0V3Kr1TT4Y4 18:22, 25 กุมภาพันธ์ 2555 (ICT)
: ตอบผิดประเด็นแล้วครับ เขาถามว่าปัญหาของการใช้คำยืมคืออะไร ไม่ได้ถามว่าแปลเป็นภาษาจีนว่าอะไร --octahedron80 18:32, 25 กุมภาพันธ์ 2555 (ICT)
: การใช้คำยืมมีหลายเหตุผล เช่นความเคยชินจากบรรพบุรุษ การศึกษาจากต่างประเทศ การค้าขายกับต่างประเทศ หรือการนำมาแทนคำที่ไม่มีในภาษาท้องถิ่น ปัญหาของการใช้คำยืมจึงเกิดได้ทุกภาษา (ไม่เพียงแต่ภาษาจีนเท่านั้น) ปัญหาหลักคือหน่วยเสียงระหว่างภาษาไม่เหมือนกันหรือไม่เท่ากัน ทำให้เกิดปัญหาการทับศัพท์ตามมา ปัญหารองคือคำที่ยืมมามีความหมายต่างไปจากต้นฉบับ หรือคำที่มีที่มาเดียวกันแต่แยกเป็นสองคำที่มีความหมายต่างกัน (เช่น ตรวจ-ตำรวจ) นอกจากนี้ยังมีปัญหาสมัยใหม่คือการถูกกลืนของภาษา การนำคำยืมเข้ามาใช้มากอาจทำให้คำเดิมในภาษาท้องถิ่นที่มีอยู่ค่อย ๆ สูญหาย เท่าที่ผมนึกออกก็มีเท่านี้ละครับ --octahedron80 18:43, 25 กุมภาพันธ์ 2555 (ICT)
:: ยืมแล้ว ดอกไม่จ่าย ต้นไม่คืน... ติดหนี้ต้องชดใช้ไปชั่วลูกชั่วหลาน อ่านเพิ่มที่ :en:Creole language --taweethaも (พูดคุย) 20:00, 29 มีนาคม 2555 (ICT)
วิกิพีเดีย:ปุจฉา-วิสัชนา/กรุ/จิปาถะ/มกราคม 2555

== ต้องการซื้อที่สวนในจ.ลำพูน จะขอกู้เงินธกสไปซื้อได้หรือไม่ต้องทำอย่างไรบ้างครับ**
ต้องการซื้อสวนลำใย ที่จ.ลำพูน แต่ต้องการกู้ ธนาคาร ธกส เพื่อนำเงินไปซื้อที่สวนดังกล่าว
จะสามารถกู้ได้หรือไม่ครับ
ถ้ากู้ได้ กู้ได้เต็มราคาที่สวนหรือเปล่าครับ
จะต้องเตรียมเอกสารอะไรบ้างครับ
แล้วกี่วันถึงจะทราบผล
--Natchaphong 07:27, 5 มกราคม 2555 (ICT)
: ติดต่อที่ธนาคารดังกล่าวเองจะดีที่สุด --taweethaも 16:29, 7 มกราคม 2555 (ICT)

**กระแต อาร์ สยาม มีหลักการดำเนินชีวิตเกี่ยวกับการรักษาเพลงไว้อย่างไร**
กระแต อาร์สยาม มีหลักการดำเนินชีวิตอย่างไรกับการรักษาเพลงไว้
--125.27.166.170 19:53, 14 มกราคม 2555 (ICT)
ไม่น่าจะเกี่ยวข้องกับตัวเธอเองโดยตรง เช่นเป็นผู้อื่นที่แต่งเพลงให้เธอร้อง เป็นต้่น สำหรับเพลงลูกทุ่งในแบบกระเดียดไปทางภาคเหนือ ในบางเพลง นั้น ก็อาจเป็นเพราะมีขึ้นเพื่อให้เข้ากับคุณลักษณะของเจ้าตัวที่เป็นชาวเหนือ --202.28.35.243 18:04, 27 มกราคม 2555 (ICT)

**ในทวีปยุโรปมีการเลี้ยงเป็ดไหม**
ที่ยุโรปมีการเลี้ยงเป็ดไหม คือมีรายงานที่ต้องทำเกี่ยวกับ KFC
อ.ถามประมาณว่า ทำไมเคเอฟซีถึงขายแต่ไก่ทอด ทำไมไม่ขายเป็ดทอด
และทำไมถึงขายเป็นชิ้นๆ10ชิ้น ไม่ขายเป็นตัว
ช่วยหน่อยนะค่ะ ขอบคุณสำหรับทุคนที่เข้ามาอ่านนะค่ะ
--202.44.135.34 21:15, 17 มกราคม 2555 (ICT)
อาจเป็นเอกลักษณ์ของเขา และ/หรือ วัตถุดิบในท้องถิ่นนั้น (เคเอฟซี มีต้นกำเนิดมาจาก รัฐเคนทักกี สหรัฐอเมริกา) ในยุคนั้น ที่ทำให้เลือกใช้ไก่แทนที่จะเป็นสัตว์อื่น... จนถึงปัจจุบัน --202.28.35.243 17:54, 27 มกราคม 2555 (ICT)
# เป็ดอาจมีกลิ่นคาวมากกว่าไก่ / ไม่มีความต้องการของตลาดมากเท่ากับไก่
#* ในทวีปยุโรปก็เลี้ยงเป็ดเช่นเดียวกับที่อื่นของโลก
# ขายเป็นชิ้น ไม่ขายเป็นตัว อาจเป็นไปตามความต้องการของผู้บริโภค (คนเราไม่จำเป็นต้องกินไก่ทั้งตัว) หรือตามวัตถุดิบที่มี (ไก่ชำแหละมาแล้ว แยกเป็นส่วนมา บางส่วนนำไปใช้ประโยชน์อย่างอื่นที่ไม่ใช่ทอดขาย) ตามกระบวนการผลิต (การทอดจะทอดของชิ้นใหญ่มากไม่ได้ ข้างในจะไม่สุก)
--taweethaも 16:04, 22 กุมภาพันธ์ 2555 (ICT)

**ปฏิทินเดือนมกราคมขาดไป 1 วันหรือเปล่าครับ**
# ปฏิทิน เดือน มกราคม 2555 ขาดวันที่ 31 ไปหรือเปล่าครับ
# ช่วยกำหนดวิธีการบริจาคให้ WP ที่ง่ายที่สุด เหมือนบริจาคช่วยน้ำท่วมจะเป็นไปได้หรือเปล่าครับ
--Drkhun 21:32, 19 มกราคม 2555 (ICT)
# ไม่เข้าใจบริบทของคำถาม เดือนมกราคมก็มี 31 วันเป็นปกติ และปีนี้ก็มี 31 วันเหมือนทุกปี นอกจากปฏิทินนั้นพิมพ์มาผิด
# การบริจาคให้วิกิพีเดียทำได้สองทางเท่านั้นคือ ผ่านบัตรเครดิต หรือผ่านเพย์พอล คลิกที่ "บริจาคให้วิกิพีเดีย" ด้านซ้ายมือ --octahedron80 15:05, 24 มกราคม 2555 (ICT)
: เรื่องการบริจาคเมื่อมี วิกิมีเดียประเทศไทย ได้รับการรับรองแล้ว เราจะเปิดช่องทางให้บริจาคได้ง่ายขึ้นครับ แต่สิ่งที่มีค่ามากกว่าเงินและทดแทนด้วยเงินไม่ได้ คือความร่วมมือของทุกท่านในการเขียน ใช้งาน และให้การสนับสนุนบอกต่อครับ --taweethaも 19:06, 21 กุมภาพันธ์ 2555 (ICT)
วิกิพีเดีย:ปุจฉา-วิสัชนา/กรุ/จิปาถะ/กุมภาพันธ์ 2555

== กำนัน**
กำนันอำนวย ช่างเหล็ก หมู่ท่ 1 ต.ปากกาง อ.ลอง จ.แพร่ หมดวาระตำแหน่งกำนันเมื่อไหร่
และกำหนดรับสมัครผู้ใหญ่บ้าน หมู่ท่ 1 ต.ปากกาง เมื่อไหร่
--118.172.132.165 15:09, 1 กุมภาพันธ์ 2555 (ICT)
: ติดต่อที่หมู่บ้านหรือตำบลดังกล่าวเองจะดีที่สุด -- -- L0V3Kr1TT4Y4 17:44, 17 กุมภาพันธ์ 2555 (ICT)

**พระธรรมหมวดแรกที่พระพุทธเจ้าแสดงคือ**
--180.180.127.35 20:13, 8 กุมภาพันธ์ 2555 (ICT)
: อ่านที่ ปฐมเทศนา --taweethaも 19:05, 21 กุมภาพันธ์ 2555 (ICT)

**อยากทราบภายหลังการเชื่อมซ่อมที่เพลาด้วยวิธี Shaft metal sprayแล้ว จะมีหลักการทำ Tempering อย่างไร และก...**
อยากทราบภายหลังการเชื่อมซ่อมที่เพลาด้วยวิธี Shaft metal sprayแล้ว จะมีหลักการทำ Tempering อย่างไร และการทำ Tempering มีกี่วิธี แต่ละวิธีมีขั้นตอนอย่างไร
--110.168.148.32 14:22, 15 กุมภาพันธ์ 2555 (ICT)

**สิทธิในการเป็นหนึ่งในทหารกองกำลังรักษาสันติภาพ องค์การสหประชาชาติ กรณีสงครามเกาหลี**
สวัสดีครับ
เนื่องจาก กองกำลังรักษาสันติภาพ องค์การสหประชาชาติ กรณีสงครามเกาหลี ได้รับรางวัลโนเบล สาขาสันติภาพ บิดาผมเป็นทหารไทยที่สมัครไปปฏิบัติภารกิจ สังกัด กองกำลังรักษาสันติภาพ สหประชาชาติ
โดยไป รุ่น 1 และ รุ่น 3 บิดาผมชื่อ พลทหารแกะ แย้มนิยม ผมประสงค์ที่จะขอ ตรวจสอบดังนี้ คือ 1บิดามีรายชื่อได้รับเหรียญสหประชาชาติ และเครื่องอิสริยาภรณ์สากล และเกียรติบัตรที่แสดงถืงเป็นทหารในกองกำลังรักษาสันติภาพที่ได้รับรางวัลโนเบลหรือไม่ครับ ขอบคุณครับ
--Seal 7 23:07, 19 กุมภาพันธ์ 2555 (ICT)
วิกิพีเดียไม่ใช่หน่วยงานที่เกี่ยวข้องกับเรื่องหรือเหตุการณ์ดังกล่าวครับ หากไม่สามารถสอบถามหรือติดต่อกับตัวบุคคลดังกล่าวได้โดยตรง ก็ควรติดต่อกับหน่วยงานทางทหารที่เกี่ยวข้อง
สำหรับรางวัลโนเบลฯนั้น ตัวกองกำลังฯ หรือหน่วยงาน "กองกำลังรักษาสันติภาพ" ของสหประชาชาติ นั้น เคยได้รับรางวัลโนเบลฯ (ดูจากบทความสหประชาชาติ) ซึ่งรางวัลในครั้งนั้นมองให้กับตัวกองกำลังฯหรือหน่วยงานนั้นๆ ไม่ได้มอบให้กับนายทหารผู้ที่ร่วมออกรบโดยตรง แบบเป็นรายบุคคล (การให้รางวัลกับทุกคนหรือให้คนใดคนหนึ่ง) แต่อย่างใด
--202.28.35.235 18:40, 25 กุมภาพันธ์ 2555 (ICT)

**ความหมายและหลักสำคัญของสุขาภิบาลคืออะไร**
ความหมายและหลักสำคัญของสุขาภิบาลคืออะไร
--115.67.160.151 12:26, 29 กุมภาพันธ์ 2555 (ICT)
: โปรดอ่าน การสุขาภิบาล --taweethaも (พูดคุย) 10:40, 10 มีนาคม 2555 (ICT)
วิกิพีเดีย:ปุจฉา-วิสัชนา/กรุ/จิปาถะ/มีนาคม 2555

== การลงประวัติบุคคลในวิกิพีเดีย**
การลงประวัติบุคคลในวิกิพีเดียต้องเป็นบุคคลแบบไหน เป็นบุคคลสาธารณะหรือบุคคลทั่วไปก็ได้ ถ้าเป็นบุคคลทั่วไป ผมสามารถลงประวัติตัวเองในวิกิพีเดียได้หรือไม่--101.108.198.215 09:22, 10 มีนาคม 2555 (ICT)
# ต้องเป็นบุคคลสาธารณะ WP:BIO และมีความสำคัญ WP:NOTE
# เชียนประวัติตนเองไม่ได้ WP:AUTOBIO
--taweethaも (พูดคุย) 10:36, 10 มีนาคม 2555 (ICT)

**การลงทุนในลาว**
อยากทราบหมายเลขโทรศัพท์สำนักงานในลาวเพื่อสอบถามกฏหมายก่อนที่จะเซ็นสัญญากับคนลาว ---13:42, 12 มีนาคม 2555 (ICT)
: โปรดสอบถามไปที่สถานทูตลาวประจำประเทศไทยด้วยตนเอง (น่าจะมีนักกฎหมายอยู่) วิกิพีเดียมิใช่ช่องทางการติดต่อหรือบริการสอบถามเบอร์โทรครับ --octahedron80 13:42, 12 มีนาคม 2555 (ICT)-  การลงทุนมีความเสี่ยง ผู้ลงทุนควรศึกษาข้อมูลก่อนตัดสินใจลงทุน การลงทุนมิใช่การฝากเงิน ท่านอาจไม่ได้รับผลตอบแทนที่คาดหมายรวมถึงไม่ได้รับเงินลงทุนคืน-  กฎหมายที่เกี่ยวข้องกับการลงทุนมีความซับซ้อน ควรศึกษาให้แน่ใจก่อนกว่าสัญญาการลงทุนของท่านอยู่ใต้ :en:jurisdiction ของรัฐใด และมีกฎหมายฉบับใดที่เกี่ยวข้องบ้าง ไม่จำเป็นว่าลงนามในสัญญากับคนลาวจะต้องใช้กฎหมายลาวเสมอไป...-  High risk, high return
--taweethaも (พูดคุย) 20:07, 29 มีนาคม 2555 (ICT)

**กฎฟุตบอล**
สมมติว่าลูกบอลเล่นอยู่ที่บริเวณ A แต่เกิดการฟาวขึ้นบริเวณ B จะได้ลูก freekick ที่ บริเวณไหน?
--101.108.22.57 21:20, 16 มีนาคม 2555 (ICT)
: B ครับ --EarTh' พูดคุย 20:35, 5 มิถุนายน 2555 (ICT)

**ครู ประเทศคูเวตจะได้รับเงินเดือนเท่าไหร่ค่ะ**
ครูประเทศคูเวตจะได้รับเงินเดือนเท่าไหร่ค่ะ
--182.93.217.194 18:08, 19 มีนาคม 2555 (ICT)

**ขอทราบหลักเกณฑ์ในขอใบมรณะของแม่**
ผมจะเอาใบมรณะของแม่ผมจะทำอย่างไร จะติดต่อได้อย่างไร ในปัจจุบันผมอยู่ที่นนทบุรี แม่ผมท่านได้เสียวิชีตนานแล้ว และไม่รู้ว่าทางพี่เขาได้แจ้ง
หรือไม่ และมีขั้นตอนในการขอใบมรณะอย่างไร โปรดอนุเคราะห์ผมด้วย ไม่รู้ในเรื่องนี้
ขอขอบพระคุณในโอกาสนี้
--203.157.20.37 15:09, 27 มีนาคม 2555 (ICT)
# แจ้งตาย ตามกฎหมายต้องแจ้งภายใน 24 ช.ม. ถึงวันนี้คงมีผู้แจ้งแล้ว และได้ออกใบมรณบัตรไปแล้ว
# "ท่านสามารถยื่นคำร้องต่อนายทะเบียน ณ สำนักทะเบียนที่ออกมรณบัตร เพื่อขอคัดและรับรองสำเนามรณบัตร เพื่อใช้แทนฉบับที่สูญหาย หรือท่านจะขอคัดสำเนาไมโครฟิล์มมรณบัตร ที่หน่วยบริการข้อมูล กรมการปกครอง วังไชยา นางเลิ้ง เขตดุสิต กรุงเทพฯ ทั้งนี้ท่านสามารถสอบถามข้อมูลเบื้องต้นที่โทรศัพท์ หมายเลข 0-2281-2543" 
--taweethaも (พูดคุย) 20:04, 29 มีนาคม 2555 (ICT)

**ประติมากรรมสากลกับประติมากรรมไทยต่างกันอย่างไร**
--ประติมากรรมสากลกับประติมากรรมไทยต่างกันอย่างไร--
--110.168.16.139 19:48, 29 มีนาคม 2555 (ICT)
วิกิพีเดีย:ปุจฉา-วิสัชนา/กรุ/จิปาถะ/เมษายน 2555

== นักเรียนชั้นม.1โรงเรียนบางปะกอกวิทยาคมต้องตัดผมสั้นหรือไม่**
นักเรียนชั้น ม.1 โรงเรียนบางปะกอกวิทยาคมต้องตัดผมสั้นหรือไม่--116.68.150.68 12:32, 10 เมษายน 2555 (ICT)
: เป็นไปตามระเบียบกระทรวงศึกษาธิการ นักเรียนชายหญิงมีระเบียบต่างกัน นักเรียนชายต้องไว้ผมสั้น นักเรียนหญิงหาผมยาวต้องมัดให้เรียบร้อย --taweethaも (พูดคุย) 13:29, 10 เมษายน 2555 (ICT)
เขตเศรษฐกิจจำเพาะภูเขียว

ภาพจำลองนครภูเขียว แขวงคำม่วน
เขตเศรษฐกิจจำเพาะภูเขียว (ເຂດເສດຖະກິດສະເພາະທ່າແຂກ; Phoukhyo specific economic zone "PSEZ") ตั้งอยู่ในบริเวณเมืองท่าแขก ห่างตัวเมือง 5 กิโลเมตรทางทิดใต้ตามถนนหมายเลข R13 และ R12 ชื่งมีข้อได้เปรียบในการลงทุน เพราะไม่ไกลจากท่าเรือน้ำลืกหวุงอ๋างในประเทศเวียดนาม."PSEZ" มีเนื้อที่ 4,850 ha หรือ 30,312.5 ไร่  โครงการนี้จะสามารถรองรับการลงทุนทั้งนิติบุคคล  ภายในประเทศ และต่างประเทศ ชื่งจะถูกให้พัฒนาให้เป็นเมืองที่ทันสมัย เมืองอุตสาหกรรม การค้า โลจิสติกส์ การท่องเที่ยวครบวงจร ที่จะประกอบด้วยสำนักงาน องค์กร ระบบสาธารณสุข การศึกษา โรงแรมห้าดาว ศูนย์ประชุมที่ทันสมัย ที่พัก   และ การบริการต่างๆ
หมวดหมู่:ประเทศลาว
ซิลค์โรด (ตลาด)

ซิลค์โรด คือตลาดสินค้าออนไลน์ที่ผู้ชมต้องอาศัยทอร์ในการเข้าถึง สินค้าส่วนใหญ่ที่ขายบนซิลค์โรดถูกจัดเป็นของผิดกฎหมายในอำนาจศาลส่วนใหญ่ National Public radio (NPR) เรียกซิลค์โรดเป็น "แอมะซอน.คอม ของสิ่งเสพติดผิดกฎหมาย"

**รายละเอียด**
ผู้ซื้อและผู้ขายบนซิลค์โรดจะแลกเปลี่ยนโดยใช้ Bitcoin ซึ่งเป็นสกุลเงินเข้ารหัสที่มีความนิรนามสูง แต่เนื่องจากความผันผวนของอัตราแลกเปลี่ยนมีสูง ราคาสินค้าบนซิลค์โรดจึงผูกกับสกุลเงินดอลลาร์สหรัฐเพื่อป้องกันการเฟ้อหรือฝืดของเงินที่มากเกินไป ผู้ซื้อสามารถสมัครเป็นสมาชิกได้ทันที ในขณะที่ผู้ขายต้องประมูลบัญชีผู้ขายเพื่อลดความเป็นไปได้ของผู้ไม่ประสงค์ดีในการขายสินค้าที่มีข้อด่างพร้อย ซิลค์โรดเปิดขึ้นในเดือนกุมภาพันธ์ ค.ศ. 2011 โดยมีผู้ขายส่วนใหญ่อยู่นอกสหรัฐอเมริกาและสหราชอาณาจักรและขายสินค้าพวกกัญชา เฮโรอีน แอลเอสดีและยาเสพติดอื่น ๆ ทว่าผู้ให้บริการซิลค์โรดไม่อนุญาตให้มีการซื้อขายสินค้าหรือบริการที่มีจุดประสงค์เพื่อทำอันตรายต่อผู้อื่น นอกจากนี้ผู้บริหารยังกล่าวอีกว่า มากกว่าร้อยละ 99 ของธุรกรรมที่ทำภายในระบบ ทำให้ทั้งผู้ซื้อและผู้ขายพึงพอใจ

**ชื่อเสีย**
หลังจากที่บล็อก Gawker ได้เขียนถึงเรื่องราวของตลาดแห่งนี้ วุฒิสมาชิกชาร์ลส์ ชูเมอร์ และวุฒิสมาชิกโจ แมนชินก็ส่งจดหมายถึงอัยการสูงสุด เอริก โฮลเดอร์และผู้อำนวยการสำนักงานป้องกันและปราบปรามยาเสพติด (DEA) มิเชล เลนเนิร์ท เรียกร้องให้ปิดตลาดซิลค์โรดลง โดยในการแถลงข่าว ชูเมอร์ได้อธิบายถึงซิลค์โรดไว้ว่า
หลังจากนั้นผู้ดูแลของซิลค์โรดได้เขียนลงบนฟอรั่มของซิลค์โรดไว้ว่า
หลังจากนั้นจำนวนผู้เข้าสู่ซิลค์โรดก็เพิ่มขึ้นอย่างรวดเร็วเช่นเดียวกันกับสกุลเงินบิทคอยน์ที่แข็งค่าขึ้นเช่นกัน

**อ้างอิง**
หมวดหมู่:เว็บไซต์
หมวดหมู่:ตลาดดาร์กเน็ต
หมวดหมู่:สิ้นสุดในปี พ.ศ. 2556
สมุหราชมนเทียร

สมุหราชมนเทียร (Mayor of the Palace) เป็นตำแหน่งขุนนางตำแหน่งหนึ่งในทวีปยุโรปช่วงต้นสมัยกลาง ใช้ในราชอาณาจักรแฟรงก์ราวคริสต์ศตวรรษที่ 6-7
ช่วงคริสต์ศตวรรษที่ 7 สมุหราชมนเทียรได้กลายเป็นผู้มีอำนาจเบื้องหลังราชบัลลังก์ออสเตรเชีย (ดินแดนทางภาคตะวันออกเฉียงเหนือของราชอาณาจักรแฟรงก์สมัยราชวงศ์เมรอแว็งเฌียง) มีอำนาจว่าการต่าง ๆ ในราชอาณาจักร ส่วนพระมหากษัตริย์ถูกลิดรอนพระราชอำนาจลงมาเหลือเพียงบทบาทด้านพิธีการ สมุหราชมนเทียรจึงมีอำนาจคล้ายโชกุนในประเทศญี่ปุ่น หรือนายกรัฐมนตรีในประเทศที่ปกครองระบอบราชาธิปไตยภายใต้รัฐธรรมนูญ ซึ่งเป็นตำแหน่งที่มีอำนาจบริหารจริง ส่วนพระมหากษัตริย์เป็นเพียงผู้นำแต่ในทางพิธี
ตำแหน่งนี้ยังสืบทอดตามสายโลหิตในตระกูลของพวกพิปปินิด ชาร์ล มาร์แตลถือเป็นหนึ่งในสมุหราชมนเทียรทรงอิทธิพลซึ่งมาจากตระกูลนี้และได้สถาปนาตนเองเป็นดยุกแห่งชาวแฟรงก์ด้วย เมื่อออสเตรเชียและนิวสเตรียรวมกันเป็นอาณาจักรเดียว เปแป็งซึ่งดำรงตำแหน่งสมุหราชมนเทียรมาตั้งแต่ปี ค.ศ. 747 ก็ยึดอำนาจจากราชวงศ์เมรอแว็งเฌียง แล้วสถาปนาราชวงศ์การอแล็งเฌียงโดยพระองค์เป็นปฐมกษัตริย์ พระเจ้าชาร์เลอมาญพระราชโอรสของพระองค์ก็ได้รับราชาภิเษกจากพระสันตะปาปาให้เป็นจักรพรรดิโรมันในปี ค.ศ. 800 นับเป็นผู้มีบทบาทโดดเด่นที่สุดพระองค์หนึ่งในประวัติศาสตร์ยุโรป

**อ้างอิง**
หมวดหมู่:ราชวงศ์การอแล็งเฌียง
หมวดหมู่:ตำแหน่งในราชสำนัก
สังขยา

สังขยา อาจหมายถึง- การนับ การคำนวณ- สังขยา (เวลา), เศษจากการคำนวณเวลา- สังขยาปกาสกปกรณ์, ชื่อหนังสือว่าด้วยการคำนวณ- สังขยา (กลบท), กลบทแบบรูปแบบหนึ่ง ใช้สำหรับโคลง โดยให้ว่าพยางค์ซ้ำจนครบวรรคตามหลักเกณฑ์เอกโท- สังขยา (อาหารนึ่ง), ชื่อขนมชนิดหนึ่งปรุงด้วยการนึ่ง โดยมากทำด้วยไข่ขาว น้ำตาล และกะทิ ถ้าทำเป็นหน้าข้าวเหนียวไม่ใส่กะทิ- สังขยา (อาหารใช้ทา), ขนมชนิดหนึ่งปรุงด้วยการกวน ทำด้วยไข่ น้ำตาลทราย กะทิหรือนมข้น บางทีมีน้ำใบเตยเล็กน้อย กวนในกระทะ กินกับขนมปัง
คนป่วนสายฟ้า

คนป่วนสายฟ้า (Destiny Upside Down Khon Puan Sai Fa) ภาพยนตร์ไทยในปี พ.ศ. 2540 โดย อุดม อุดมโรจน์ ของค่าย ไฟว์สตาร์โปรดักชั่น นำแสดงโดย ชาคริต แย้มนาม, เจษฎาภรณ์ ผลดี, ซอนย่า คูลลิ่ง และบิลลี่ โอแกน

**เนื้อเรื่อง**
พ่อแม่ของอิท หรืออิทธิพล เป็นเพื่อนกับพ่อแม่ของแทนคุณ ทั้งคู่เกิดพร้อมกัน ที่โรงพยาบาลเดียวกัน และหมอทำคลอดคนเดียวกัน โดยห่างกันแค่ 1 นาทีเท่านั้น อิทนั้นไม่ชอบหน้าแทนคุณตั้งแต่เป็นทารกแล้ว อิทอยู่ในครรภ์แม่นาน 10 เดือน ถึงคลอด ขณะที่แทนคุณเพียง 7 เดือนเท่านั้น อิทเมื่อเข้าเรียน เป็นคนที่เรียนเก่งมาก ทำอะไรก็ได้ที่ 1 ตลอด แต่เมื่อทั้งคู่โตขึ้นและเข้ามหาวิทยาลัย กลับต้องเจอกับแทนคุณ อิทเมื่อจะมีแฟน คือ จิ๊ก แทนคุณก็มี แป๋ว เป็นแฟน วันหนึ่ง อิทได้ถูกทาบทามเข้าสู่วงการบันเทิง อิทได้แสดงเป็นพระเอกเรื่องแรก แทนคุณก็ตามมาด้วย แต่กลับได้เพียงบทประกอบ แต่ใครต่อใครรวมถึงจิ๊กก็แห่มาสนใจแต่แทนคุณ อิทขณะนั้นได้ขอให้เพิ่มบทแก่แทนคุณ จนในที่สุดแทนคุณก็เป็นพระเอกอีกคนคู่กับอิท ขณะที่จิ๊กก็กำลังจะตีจากจากอิทไปหาแทนคุณอีกด้วย อิทจึงต้องร่วมกับ พี่เปี่ยม และจก พี่ชายของจิ๊ก ตามล่าตัวแทนคุณ

**นักแสดง**
 ชาคริต แย้มนาม...อิท/ อิทธิพล- เจษฎาภรณ์ ผลดี...แทนคุณ- ซอนย่า คูลลิ่ง...จิ๊ก- บิลลี่ โอแกน...พี่เปี่ยม- วัชระ ปานเอี่ยม...ผู้อำนวยการสร้าง- เล็ก ไอศูรย์...พ่อของอิท- คัทรียา กาญจนโรจน์...แม่ของอิท- กฤษณ์ ศุกระมงคล...บรรทัด-พ่อของแทนคุณ- ชยุต บุรกรรมโกวิท...คุณครรชิต- วิชัย จงประสิทธิ์พร...พี่แมว

**เบื้องหลัง**
คนป่วนสายฟ้า เป็นภาพยนตร์จากการอำนวยการสร้าง บทภาพยนตร์และกำกับ โดย อุดม อุดมโรจน์ เกี่ยวกับชาย 2 คน ที่เกิดมาพร้อมกันทั้งคู่ และต้องถูกชะตากรรมลิขิตให้มาพบเจอกันตลอด แม้จะไม่ถูกกันก็ตาม 
โดยถือเป็นบทบาทการแสดงอย่างเป็นทางการครั้งแรกของ ชาคริต แย้มนาม ซึ่งขณะนั้นเป็นพิธีกร และทำให้ชาคริตได้เข้าชิงรางวัลทางการแสดงเป็นครั้งแรก เป็นการแสดงครั้งที่ 2 ของ เจษฎาภรณ์ ผลดี หลังจากแจ้งเกิดอย่างเต็มตัวจาก 2499 อันธพาลครองเมือง เมื่อต้นปีเดียวกัน เป็นภาพยนตร์เรื่องแรกของ ซอนย่า คูลลิ่ง ที่ก่อนหน้านั้นเป็นนางแบบและแสดงนำในละครโทรทัศน์ และเป็นภาพยนตร์ที่ทำให้ บิลลี่ โอแกน ได้ได้รับรางวัลนักแสดงสมทบยอดเยี่ยมในปีนั้น
ฉากบนรถไฟในตอนท้ายเรื่องนั้นใช้เวลาถ่ายทำนานกว่า 2 เดือน และถือเป็นภาพยนตร์ที่เต็มไปด้วยสัญลักษณ์ที่จะสื่อความหมายในแบบภาพยนตร์อิสระ จัดว่าทำได้ค่อนข้างล้ำสมัยพอสมควร

**รางวัล**

**อ้างอิง**

**แหล่งข้อมูลอื่น**
title=Destiny Upside Down (1997)
*title=คนป่วนสายฟ้า (1997)
*00137- คนป่วนสายฟ้า (1997) ที่ ไฟว์สตาร์โปรดักชั่น- ตัวอย่าง - คนป่วนสายฟ้า Destiny Upside down Official Trailer- "คนป่วนสายฟ้า"...ชะตาฉันใครลิขิต - วิจารณ์หนัง บังเอิญ...รักไม่สิ้นสุด โดย อุดม อุดมโรจน์- 命运变奏曲 คนป่วนสายฟ้า (1998)
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2540
หมวดหมู่:ภาพยนตร์โลดโผนไทย
ธงชาติฮังการี

ธงชาติฮังการี (Magyarország zászlaja) เริ่มใช้เมื่อวันที่ 1 ตุลาคม ค.ศ. 1957 มีทั้งหมด 3 สี คือ สีแดง ,สีขาว และ สีเขียว โดยสีแดง หมายถึง เลือดของผู้รักชาติ สีขาว หมายถึง สันติภาพและแม่น้ำดานูบ สีเขียว หมายถึง ความหวังและธรรมชาติ ในประเทศฮังการี และเคยเป็นธงประจำสาธารณรัฐประชาชนฮังการี
แบบสร้างธงชาติฮังการี

**รายละเอียดและกฎระเบียบ**
รัฐธรรมนูญแห่งสาธารณรัฐฮังการีมิได้กำหนดสัดส่วน ความกว้าง:ความยาว ของธงชาติ; แต่, รัฐบัญญัติที่ออกประกาศใช้ในปี ค.ศ. 1957 ได้มีการกำหนดสัดส่วน ความกว้าง:ความยาว ของธงเรือแห่งชาติ โดยมีลักษณะเดียวกับธงชาติ (ธงแถบสีแดง-ขาว-เขียว) ในสัดส่วน 2:3.date=July 2012
รัฐบัญญัติที่รัฐบาลประกาศบังคับใช้เมื่อ ค.ศ. 2000, ว่าด้วยสัดส่วนธง (แม้เคยมีการกำนดไว้ในรัฐธรรมนูญ แต่มิได้เกิดขึ้น ในปี ค.ศ. 1995 หรือ ค.ศ. 2000 legislation) ธงชาติ และ ธงราชการที่ใช้โดยรัฐบาล หรือ สถานที่ราชการ ให้ใช้สัดส่วนธงที่ 1:2.

**แบบธงชาติ**
 20px ธงแถบตามยาวสีแดง-ขาว-เขียว. การประดับธงในรูปแบบต่างๆ โดยมีระเบียบปฏิบัติตามเอกสารที่ 1995/LXXXIII §11 (3) "(3)  ในกรณีที่ระบุไว้ในวรรค (1) และ (2), การแขวนและประดับธงสามารถใช้ในการอ้างอิงเชิงประวัติศาสตร์.", โดยวรรค (1) หัวข้อที่: 1995/LXXXIII §11 (1) "(1) สำหรับวัตถุประสงค์ในการใช้ธงดังกล่าว เพื่อแสดงความเป็นชาติ และ สามารถใช้ประดับตามสถานที่ต่างๆ โดยนั้นอาจมีตราแผ่นหรือไม่ก็ได้, ตามที่กฎหมายได้กำหนด."- 20px ธงชาติราชการสำหรับที่ทำการรัฐบาล และ สถานที่ราชการ, สัดส่วน 1:2 (by decree from 2000). According to 1995/LXXXIII §11 (4), ที่กลางธงมีตราแผ่นดิน (แบบตราแผ่นที่ประดับบนธงนั้นไม่มีการกำหนดที่แน่นอน).- 20px ธงราชการกองทัพ ธงพื้นสีขาว ขอบที่งสี่ด้านมีสามเหลี่ยมเปลวเพลิงสีแดง-เขียว flammulette ("flame tongues", สามเหลี่ยมที่มีขอบหยัก) , กลางธงมีตราแผ่นดินรองรับด้วยช่อโอ๊คทางด้านซ้ายและช่อมะกอกทางด้านขวา. สัดส่วนของธงไม่มีการกำหนดขนาด. ( 1995/LXXXIII §8 (1) )- 20px ธงชาติ และ ธงพาณิชย์ สัดส่วน2:3 (บังคับใช้ตามรัฐบัญญัติ เมื่อ ค.ศ. 1957) ลักษณะเดียวกับธงชาติ (สำหรับกองเรือพาณิชยนาวี)- 20px ธงราชการและ ธงเรือราชการ; สัดส่วน2:3 ลักษณะเดียวกับธงชาติ ที่กลางธงมีตราแผ่นดิน- 20px ธงรัฐนาวี ลักษณะเดียวกับธงกองทัพ ขอบที่งสี่ด้านมีสามเหลี่ยมสีแดง-เขียวสลับ, ตราแผ่นดินบนธงนั้นเยื้องมาทางด้านคันธง. สัดส่วนของธงไม่มีการกำหนดขนาด. ( 1995/LXXXIII §8 (2) )

**ภาพธง== 

**ธงในขนาดต่างๆ**

**ธงในอดีต=== 

**ดูเพิ่ม**
 รายชื่อธงในประเทศฮังการี- ตราแผ่นดินของฮังการี- ฮิมนุส (เพลงชาติฮังการี)

**อ้างอิง**

**แหล่งข้อมูลอื่น**
 title=Hungary-  Flag of Hungary at www.rbvex.it
ฮังการี
หมวดหมู่:สัญลักษณ์ของประเทศฮังการี
มะไฟควาย

มะไฟควาย ( Baccaurea macrocarpa) เป็นพืชท้องถิ่นในมาเลเซีย เกาะสุมาตรา เกาะบอร์เนียว และภาคใต้ของไทย ภาคกลางเรียกลังแขหรือลำแข ปัตตานีเรียกมะแค้ ลังแข ภาษาอินโดนีเซียเรียกตัมปุยซายาหรือตัมปุยบูลัน ภาษามลายูเรียกตัมโปย เงาะซาไกเรียกลารัก เป็นไม้ยืนต้นขนาดใหญ่ ใบเกลี้ยง ไม่มีขนอ่อน แผ่นใบเรียวเข้าหาโคน ไม่เว้า ช่อดอกยาว ออกเป็นกลุ่มตามกิ่งหรือลำต้น ผลมีขนาดใหญ่ที่สุดเมื่อเทียบกับพืชในสกุลเดียวกันทั้งหมด ผลกลม เปลือกหนามาก มีกลีบเลี้ยงติดอยู่ ก้านของผลยาว แข็ง ผลดิบสีชมพูอมม่วง มีขน เมื่อแก่กลายเป็นสีน้ำตาล ไม่มีขน เนื้อสีขาวขุ่น แต่เมื่อถูกอากาศจะกลายเป็นสีดำอย่างรวดเร็ว มี 3-6 เมล็ด รสหวานอมเปรี้ยว ใช้รับประทานเป็นผลไม้

**อ้างอิง**
นิดดา หงส์วิวัฒน์ และทวีทอง หงส์วิวัฒน์. มะไฟควาย ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 171 
ใบของมะไฟควาย
ผลมะไฟควาย 
หมวดหมู่:ผลไม้
หมวดหมู่:สกุลมะไฟ
ลาน

ลาน  Corypha lecomtei เป็นไม้ยืนต้นในวงศ์ปาล์ม ใบเดี่ยว ใบใหญ่คล้ายพัด ช่อดอกขนาดใหญ่ทรงกรวย ดอกสีเหลืองอ่อน ผลแก่เต็มที่สีเหลืองกลมรี มีเปลือกหุ้ม สีเขียว เนื้อในสีขาว รสหวาน ผลแก่ เปลือกแข็ง สีดำ ตรงกลางผลกลวง มีน้ำอยู่ข้างใน ออกผลครั้งเดียวในชีวิต จากนั้นจะตาย ใบลานใช้ทำเครื่องจักสาน มุงหลังคา ลำต้นทำครก ผลกินสดหรือเชื่อม ในทางยา เปลือกลานใช้เป็นยาระบาย ใบลานเผาไฟใช้เป็นยาดับพิษ แก้อักเสบ รากใช้ฝนแก้ร้อน ขับเหงื่อ 

**อ้างอิง**
 นิดดา หงส์วิวัฒน์ และทวีทอง หงส์วิวัฒน์. ลาน ใน ผลไม้ 111 ชนิด: คุณค่าอาหารและการกิน. กทม. แสงแดด. 2550หน้า 201
หมวดหมู่:ผลไม้
หมวดหมู่:สมุนไพร
หมวดหมู่:วงศ์ย่อยลาน
ยอ

ดอกยอ
ยอ ( Morinda citrifolia L.) เป็นพืชพื้นเมืองในแถบพอลินีเชียตอนใต้ แล้วแพร่กระจายไปยังบริเวณอื่น ๆ ภาษามลายูเรียกเมอกาดู ในหมู่เกาะในมหาสมุทรแปซิฟิกเรียกโนนู เป็นไม้ยืนต้น ต้นสี่เหลี่ยม เปลือกต้นเรียบ ใบสีเขียวเข้ม ดอกออกเป็นช่อที่ซอกใบ ฐานดอกติดกันแน่นเป็นทรงกลม ผลทรงยาวรี เมื่ออ่อนสีเขียว พอสุกเปลี่ยนเป็นสีขาวนวล เนื้อนุ่ม รสเผ็ด กลิ่นแรง มีเมล็ดจำนวนมาก สีน้ำตาลเข้ม

**สารอาหารและสารเคมีในผลยอ**
ผลยอในฮาวาย
ผลยอผ่าตามขวางแสดงลักษณะของผลรวม
ใบอ่อนนำมาลวกกินกับน้ำพริก แกงจืด แกงอ่อม หรือใช้รองกระทงห่อหมก ผัดไฟแดง ลูกยอสุกกินกับเกลือหรือกะปิ ลูกห่ามใช้ตำส้มตำ ปัจจุบันมีการนำลูกยอไปคั้นเป็นน้ำลูกยอ ใช้ดื่มเป็นยาลดความดันโลหิต ทำให้นอนหลับ ป้องกันโรคภูมิแพ้ 
ลูกยอบดประกอบด้วยคาร์โบไฮเดรตและเส้นใย  มีธาตุอาหารที่พบในน้ำลูกยอเล็กน้อย ในลูกยอบดมี วิตามินซี ไนอะซิน (วิตามิน B3), เหล็ก และโพแทสเซียม วิตามินเอ, แคลเซียม และ โซเดียม เมื่อคั้นเป็นน้ำจะเหลือแต่วิตามินซี  ในปริมาณครึ่งหนึ่งของส้มดิบ แต่มีโซเดียมสูงกว่า ลูกยอมีสารเคมีหลายชนิด เช่น ลิกนัน โพลีแซคคาไรด์   ฟลาโอนอยด์ อีริดอยด์ กรดไขมัน สโคโปเลติน  และ อัลคาลอยด์ แม้จะมีการศึกษาฤทธิ์ทางชีวภาพของสารเหล่านี้ แต่ยังไม่เพียงพอต่อการสรุปถึงประโยชน์ต่อมนุษย์ 

**การใช้ประโยชน์**
ใบสดใช้สระผม กำจัดเหา ผลยอแก่มี asperuloside แอนโทรควิโนน ช่วยขับพยาธิ แก้ท้องอืด ท้องเฟ้อ ในโพลีเนเซีย ใช้ผลอ่อน ใบและรากใช้รักษาความผิดปกติของประจำเดือน ความระคายเคืองในทางเดินอาหาร เบาหวาน โรคเกี่ยวกับตับ และการติดเชื้อในระบบขับถ่ายปัสสาวะ  ชาวโอรังอัซลีในรัฐเปรัก ประเทศมาเลเซีย ใช้น้ำคั้นจากผลรักษาดีซ่าน
รากใช้ย้อมสีให้สีแดงหรือสีน้ำตาลอ่อน เปลือกให้สีแดง เนื้อในเปลือกสีเหลืองใช้ย้อมสีผ้าบาติก ในฮาวาย สกัดสีเหลืองจากรากยอใช้ย้อมผ้า  มีการสกัดน้ำมันจากเมล็ดยอ  ซึ่งมีกรดลิโนเลอิกมาก  ใช้ทาลดการอักเสบและลดการเกิดสิว ลูกยอสุก รับประทานโดยนำมาจิ้มกับพริกกับเกลือหรือเอามาสับเอาแต่เนื้อกวนกับน้ำตาล ใบยอใช้รองห่อหมก แกงอ่อมใบยอ แกงเผ็ดปลาขมิ้นใบยอ ผักลวกจิ้มน้ำพริก

**อ้างอิง**

**แหล่งข้อมูลอื่น**
pmid=15366830
หมวดหมู่:ผัก
หมวดหมู่:ผลไม้
หมวดหมู่:สมุนไพร
หมวดหมู่:พืชน้ำมัน
หมวดหมู่:พืชให้สีย้อม
หมวดหมู่:สกุลยอ
หมวดหมู่:ผักกินใบ
หมวดหมู่:สมุนไพรกำจัดแมลง
ดาวไมรา

ดาวไมรา (Mira) อยู่ในกลุ่มดาวซีตัส ห่างจากโลกเราประมาณ 200-400 ปีแสง เป็นระบบดาวคู่ที่ประกอบด้วยดาวยักษ์แดง 2 ดวงคือ ดาวไมรา เอ (Mira A) และดาวไมรา บี (Mira B)  ดาวไมรา เอ ยังเป็นดาวแปรแสงและเป็นดาวแปรแสงซึ่งมิใช่ซูเปอร์โนวาดวงแรกที่มีการค้นพบอีกด้วย หากไม่นับรวม Eta Carinae ในกลุ่มดาวกระดูกงูเรือแล้ว ไมราจัดว่าเป็นดาวแปรแสงแบบมีวงรอบที่สว่างที่สุดบนท้องฟ้า แต่อาจมองด้วยตาเปล่าไม่เห็นในบางช่วงของวงรอบการส่องสว่างของมัน

**อ้างอิง**
ไมรา
ไมรา
หมีแว่น

หมีแว่น หรือ หมีแอนดีน (Spectacled bear, Andean bear;  Tremarctos ornatus) เป็นหมีขนาดเล็กชนิดหนึ่ง จัดเป็นหมีเพียงชนิดเดียวเท่านั้นที่พบได้ในทวีปอเมริกาใต้ และเป็นหมีเพียงชนิดเดียวเท่านั้นที่อยู่ในสกุล Tremarctosและยังคงเป็นหมีชนิดเดียวที่อยู่ในวงศ์ย่อยTremarctinaeหรือหมีหน้าสั้นที่ยังคงดำรงเผ่าพันธุ์ไว้อยู่
สีที่โดดเด่น เกือบทั่วใบหน้าและส่วนบนของหน้ามีขนสีขาวอมเหลือง โดยเฉพาะรอบดวงตาเป็นวงกลมคล้ายสวมแว่นอยู่ อันเป็นที่มาของชื่อ ตัวผู้มีขนาดใหญ่กว่าตัวเมีย
หมีแว่นตัวผู้ขนาดโตเต็มที่มีน้ำหนักประมาณ 100–200 กิโลกรัม (220–440 ปอนด์) ขณะที่ตัวเมียมีน้ำหนักประมาณ 35–82 กิโลกรัม  มีความสูงตั้งแต่ 120–200 เซนติเมตร (47–79 นิ้ว) ขณะที่ความยาวหางประมาณ 7 เซนติเมตร (2.8 นิ้ว) ความกว้างของบ่าตั้งแต่ 60–90 เซนติเมตร (24–30 นิ้ว) จัดเป็นสัตว์กินเนื้อที่มีขนาดใหญ่ที่สุดในทวีปอเมริกาใต้
หมีแว่น อาศัยอยู่ในป่าเมฆและป่าดิบ หรือที่ราบสูงของทวีปอเมริกาใต้แถบเทือกเขาแอนดีส เช่น โบลิเวีย, เอกวาดอร์, เวเนซุเอลา, เปรู, ปานามา และอาร์เจนตินา โดยพบได้ในพื้นที่สูงถึง 4,200 เมตร จากระดับน้ำทะเล ปริมาณในธรรมชาติในปัจจุบันเหลืออยู่ประมาณ 2,000–3,000 ตัว เป็นหมีที่หากินและอยู่อาศัยบนต้นไม้เป็นหลัก แม้จะมีน้ำหนักตัวมากก็สามารถปีนป่ายต้นไม้ได้อย่างคล่องแคล่ว โดยใช้กรงเล็บที่แหลมคม ซึ่งประกอบด้วยสารเคอราตินที่แข็งแกร่ง รวมถึงสามารถกระโดดจากต้นไม้ต้นหนึ่งไปยังอีกต้นหนึ่งได้ด้วย แต่หมีวัยอ่อนกว่าจะมีความชำนาญน้อยกว่าหมีที่มีอายุมากกว่า ขณะที่จะปีนลงต้นไม้นอกจากจะใช้การไต่ลงด้วยกรงเล็บแล้วยังใช้ประโยชน์จากแรงโน้มถ่วงอีกด้วย ตัวเมียมีลูกคราวละ 1–2 ตัว ลูกหมีจะอาศัยอยู่กับแม่จนกระทั่งอายุได้ 8 เดือน โดยมักจะเกาะหลังแม่ไปไหนมาไหนตลอด 
หมีแว่น เป็นหมีที่กินผลไม้เป็นอาหารหลัก ที่ชื่นชอบมากที่สุดคือ พืชในวงศ์มะม่วง และพืชในวงศ์สับปะรดที่เกาะอยู่ตามกิ่งไม้ในยอดไม้ โดยเฉพาะส่วนของก้านใบที่สดช่ำ และก็กินสัตว์ขนาดเล็ก เช่น แมลง เป็นอาหารเสริมได้ด้วย นอกจากนี้แล้วยังมีคำกล่าวอ้างจากชาวพื้นเมืองที่อาศัยอยู่ในถิ่นที่อยู่ของหมีแว่น ยืนยันว่า หมีแว่นเป็นสัตว์ที่ล่าสัตว์อื่นกินเป็นอาหารด้วย เช่น ปศุสัตว์ต่าง ๆ รวมถึงแมวป่าด้วย จึงทำให้หมีแว่นถูกล่าจากเหตุนี้ รวมถึงการถูกล่าเพื่อนำไปเป็นอาหารและการค้าด้วย 

**อ้างอิง**

**แหล่งข้อมูลอื่น**
หมวดหมู่:หมี
หมวดหมู่:สัตว์ที่พบในทวีปอเมริกาใต้
ฟุตซอลทีมชาติสเปน

ฟุตซอลทีมชาติสเปน (Selección de fútbol sala de España) เป็นทีมฟุตซอลตัวแทนจากประเทศสเปนร่วมแข่งขันในระดับนานาชาติ ภายใต้การดูแลของราชสหพันธ์ฟุตบอลสเปน เป็นหนึ่งในทีมฟุตซอลที่แข็งแกร่งที่สุดในโลก โดยการชนะเลิศฟุตซอลชิงแชมป์แห่งชาติยุโรป 6 สมัย และฟุตซอลชิงแชมป์โลก 2 สมัย

**ผลงานการแข่งขัน**

**ฟุตซอลชิงแชมป์โลก**

**ฟุตซอลชิงแชมป์ยุโรป**

**ผู้เล่นชุดปัจจุบัน**
 ผู้เล่นชุดปัจจบันในศึก ฟุตซอลชิงแชมป์โลก 2012 
หัวหน้าผู้ฝึกสอน: ESP เบนันเซียว โลเปซ

**ดูเพิ่ม**
 ฟุตซอลหญิงทีมชาติสเปน- ฟุตซอลคนหูหนวกทีมชาติสเปน- ฟุตบอลทีมชาติสเปน

**อ้างอิง**
สเปน
สเปน
หมวดหมู่:ลักษทวีป

หมวดหมู่:รัฐของประเทศอินเดีย
หมวดหมู่:เกาะในมหาสมุทรอินเดีย
หมวดหมู่:ดินแดนสหภาพของประเทศอินเดีย
หมวดหมู่:จัณฑีครห์

หมวดหมู่:เมืองในรัฐปัญจาบ
หมวดหมู่:เมืองในรัฐหรยาณา
หมวดหมู่:รัฐของประเทศอินเดีย
หมวดหมู่:ดินแดนสหภาพของประเทศอินเดีย
หมวดหมู่:หมู่เกาะอันดามันและนิโคบาร์

หมวดหมู่:รัฐของประเทศอินเดีย
หมวดหมู่:กลุ่มเกาะในมหาสมุทรอินเดีย
หมวดหมู่:ดินแดนสหภาพของประเทศอินเดีย
อ
หมวดหมู่:กลุ่มเกาะในประเทศอินเดีย
เดาต์

เดาต์ (Doubt) เป็นอัลบั้มที่สองของวงจีซัสโจนส์ ในปี 1991 ผ่านทางค่ายฟูดเรเคิดส์ที่ได้จัดจำหน่ายโดย เอสบีเคเรเคิดส์และผ่านทางค่ายพาร์โลโฟน อัลบั้มได้ขึ้นอันดับที่ 25 ในสหรัฐ และขึ้นในท็อปซาร์ตในสหราชอาณาจักร

**รายชื่อเพลง**
เพลงทั้งหมดได้แต่งขึ้นโดย ไมค์ เอ็ดเวิดส์ ยกเว้นที่ระบุไว้
# "Trust Me" - 2:08
# "Who? Where? Why?" - 3:35
# "International Bright Young Thing" - 3:12
# "I'm Burning" - 3:20
# "Right Here, Right Now" - 3:09
# "Nothing to Hold Me" (Mike Edwards, Iain Baker) - 3:21
# "Real Real Real" - 3:08
# "Welcome Back Victoria" - 3:37
# "Are You Satisfied?" - 3:52 (Bonus track on US versions)
# "Two and Two" - 2:53
# "Stripped" - 3:51
# "Blissed" - 4:49
หมวดหมู่:อัลบั้มเพลงในปี พ.ศ. 2534
ผีคนเป็น

ผีคนเป็น (The Victim) ภาพยนตร์ไทยในปี พ.ศ. 2549 กำกับโดย มณฑล อารยางกูร

**คำโปรย**
ไม่มีคน อย่าคิดว่า...ไม่มีใคร 

**เรื่องย่อ**
เมย์ หญิงสาวที่มีอาชีพนักแสดงตัวประกอบ เธอมีความฝันว่าสักวันจะต้องเป็นนักแสดงเด่นดังมีชื่อเสียง วันหนึ่ง เมย์รับงานเป็นนักแสดงที่ได้รับบทเป็นติ่งให้กับการทำแผนประกอบคำรับสารภาพให้ตำรวจ ด้วยการแสดงที่สมจริง มีอารมณ์ร่วม และดูไม่น่าเบื่อ ทำให้เมย์เป็นที่สนใจ ชื่นชอบ ของนักข่าว และบางสิ่งที่ไม่อาจรู้ได้ว่ามันคืออะไร 
จนในที่สุด เมย์ได้กลายมาเป็นนักแสดงที่มีชื่อเสียงจริง ๆ และได้รับทาบทามให้แสดงนำในเรื่อง "ผีคนเป็น" ซึ่งสร้างมาจากเรื่องจริง โดย เมย์ ต้องแสดงเป็น ติ่ง หญิงสาวที่มีอาชีพนักแสดงการทำแผนประกอบคำรับสารภาพต่าง ๆ ในคดีฆาตกรรม "มีน" อดีตนางสาวไทยที่ถูกฆ่าอย่างอำมหิต จนเป็นคดีสะเทือนขวัญ โดยมี หมอจรัล  ผู้เป็นสามีและ คุณไฝ ตกเป็นผู้ต้องสงสัย และเธอจะต้องถูกผีของคุณมีนเข้าสิงด้วย ซึ่งระหว่างการถ่ายทำอยู่นั้น เธอได้ประสบกับเรื่องแปลก ๆ ทั้งที่เกิดขึ้นกับตัวเมย์เองจนควบคุมตัวไม่ได้ เรื่องมีอยู่ว่าคุณมีนที่อุ๋มแสดงนั้นซึ่งมีตัวตนจริงๆ เธอเป็นสาวประเภทสองและเธอเป็นนางรำ นอกจากนี้เธอยังเป็นแฟนคลับของเมย์อีกด้วยจนเธออยากทำศัลยกรรมบนใบหน้าเพื่อให้สวยเหมือนเมย์แต่เธอเสียชีวิตไปแล้วจากการทำศัลยกรรมบนใบหน้า หลังจากนั้นวิญญาณของเธอพยายามสิงร่างของเมย์หลายครั้ง ตลอดจนคนในกองถ่ายทั้งหมดก็ค่อย ๆ ตายไปทีละคน ๆ เพราะเป็นฝีมือของวิญญาณสาวประเภทสอง จนในที่สุดวิญญาณสาวประเภทสองสิ่งร่างของเมย์โดยสมบูรณ์แบบ 

**นักแสดง**
พิชญ์นาฎ สาขากร...เมย์/ติ่ง
*อาภาศิริ นิติพน...อุ๋ม/มีน
*เพ็ญพักตร์ ศิริกุล...ต่าย/คุณไฝ
*โชคชัย เจริญสุข...โชค/หมอจรัล
*ราเชนทร์ ลิ้มตระกูล...พี่เชน (ผู้กำกับฯ)
*สมภพ เวชชพิพัฒน์...ผู้เขียนบทฯ

**เบื้องหลังและคำวิจารณ์**
ผีคนเป็น เป็นผลงานภาพยนตร์จากการกำกับของ มณฑล อารยางกูร จตากการผลิตของ อาวอง ซึ่งเป็นบริษัทในเครือของ อาร์.เอส. โปรโมชั่น
โดยระหว่างการถ่ายทำนั้น ซึ่งได้ถ่ายทำในสถานที่ ๆ เคยเกิดเหตุฆาตกรรมมาจริง ๆ ได้มีภาพแปลก ๆ ที่เชื่อว่าเป็นวิญญาณจริง ๆ ปรากฏขึ้นมาในภาพถ่ายต่าง ๆ จำนวนมาก ซึ่งได้ถูกนำมาขึ้นเครดิตในตอนท้ายด้วย 
ภาพยนตร์ได้รับเสียงวิจารณ์ว่า น่ากลัว แต่เนื้อเรื่องค่อนข้างซับซ้อน เพราะเป็นการซ้อนเรื่อง 3 เรื่องเข้าไว้ด้วยกัน และบางเสียงก็ว่าไม่สนุก ดูไม่รู้เรื่องเลยก็มี

**อ้างอิง**

**แหล่งข้อมูลอื่น**
 0889212- 04107- title=ผีคนเป็น (2006)
หมวดหมู่:ภาพยนตร์ผีไทย
หมวดหมู่:ภาพยนตร์สยองขวัญไทย
หมวดหมู่:ภาพยนตร์ไทยที่ออกฉายในปี พ.ศ. 2549
หมวดหมู่:ภาพยนตร์ที่กำกับโดย มณฑล อารยางกูร
หมวดหมู่:ภาพยนตร์โดยอาร์เอสฟิล์ม
ชูชัย ลูกปัญจมา

ชูชัย ลูกปัญจมา เจ้าของฉายา จอมเตะยานเกราะ เป็นนักกีฬามวยไทยชาวไทย ซึ่งเป็นแชมป์รุ่นเวลเตอร์เวท ที่ได้รับการกล่าวถึงในสื่อประเทศญี่ปุ่นจนถึงปัจจุบัน เขาเคยพบกับคู่ชกรุ่นใหญ่อย่าง พิจิตร สิงห์เชื้อเพลิง รวมถึงเคยชกกับพุฒ ล้อเหล็ก ในวันที่ 8 กุมภาพันธ์ พ.ศ. 2517 ที่สนามมวยเวทีลุมพินีที่ซึ่งชูชัยเป็นฝ่ายแพ้คะแนน

**ประวัติ**
ในวันที่ 19 กรกฎาคม พ.ศ. 2518 ที่โครักกุเอ็น ฮอลล์ กรุงโตเกียว ชูชัยได้พบกับคู่ชก ทาดาชิ ซาวามูระ ซึ่งเป็นการแข่งขันที่เข้มข้นตั้งแต่ต้นจนจบการแข่งขันด้วยการเตะที่หนักหน่วง และซาวามูระก็เป็นฝ่ายถูกน็อคด้วยหมัดขวาจนทรุดฮวบลงสู่ผืนผ้าใบ ในช่วงวินาทีที่ 52 ของยกที่ 4 ซาวามูระได้รับการนำตัวออกไปโดยใช้เปล ซึ่งรุ่นน้ำหนักที่ชูชัยเข้าแข่งขันเป็นหลักคือรุ่นเวลเตอร์เวท ส่วนซาวามูระคือรุ่นไลท์เวท
ปัจจุบัน ชูชัยเป็นทหารบกที่รับราชการอยู่ที่จังหวัดฉะเชิงเทรา ซึ่งเป็นบ้านเกิดของเขาเอง

**อ้างอิง**

**ดูเพิ่ม**
 นักมวยไทย

**แหล่งข้อมูลอื่น**
  キックの鬼・沢村忠が散った日。fix-attempted=yes  
หมวดหมู่:นักมวยไทยชาวไทย
หมวดหมู่:ทหารบกชาวไทย
หมวดหมู่:นักมวยจากจังหวัดฉะเชิงเทรา
หมวดหมู่:นักเขียนชาวกัมพูชา

หมวดหมู่:นักเขียนแบ่งตามสัญชาติ
หมวดหมู่:ชาวกัมพูชาแบ่งตามอาชีพ
หมวดหมู่:นักเขียนชาวเอเชีย
รัชดาภิเษก (แก้ความกำกวม)

รัชดาภิเษก (อังกฤษ:Silver Jubilee) คือการฉลองวาระครบรอบ 25 ปี และอาจหมายถึง- พระราชพิธีรัชดาภิเษก พ.ศ. 2514- ถนนรัชดาภิเษก บางครั้งเรียกย่อว่า ถนนรัชดา- สถานีรัชดาภิเษก สถานีรถไฟฟ้าสายสีน้ำเงิน- แขวงรัชดาภิเษก เขตดินแดง กรุงเทพมหานคร 10400
ปลาพริสเทลล่า

ปลาพริสเทลล่า (X-ray tetra, Pristella tetra, X-ray fish; Pristella maxillaris) เป็นปลาน้ำจืดขนาดเล็ก ชนิดหนึ่ง ในวงศ์ปลาคาราซิน (Characidae) จัดเป็นปลาเพียงชนิดเดียวเท่านั้นที่อยู่ในสกุล Pristella
มีลักษณะลำตัวสีน้ำตาลอ่อน ปลายครีบทุกครีบ ยกเว้นครีบอกมีสีดำ มีลักษณะเด่น คือ เป็นปลาที่มีลำตัวโปร่งแสง จนสามารถทองทะลุไปเห็นถึงอวัยวะภายในได้ 
มีขนาดโตเต็มที่ 4 เซนติเมตร อาศัยอยู่รวมกันเป็นฝูงในทวีปอเมริกาใต้ แถบประเทศเวเนซุเอลา, กายอานา, ซูรินาม, เฟรนช์เกียนา และตอนเหนือของบราซิล โดยเฉพาะในแหล่งน้ำที่มีค่าความเป็นกรดด่างต่ำกว่าความเป็นกลาง (-7 pH)
เป็นปลาที่ได้รับความนิยมอย่างมากในการเลี้ยงเป็นปลาสวยงาม ปัจจุบันมีการเพาะขยายพันธุ์ได้ในที่เลี้ยง โดยมีการพัฒนาสายพันธุ์ให้สีลำตัวให้แปลกไปจากธรรมชาติ เช่น สีขาวทอง แต่ก็ยังคงความโปร่งแสงอยู่

**อ้างอิง**

**แหล่งข้อมูลอื่น**
 Pristella Tetra Fact Sheet date=2012-06-25 
หมวดหมู่:วงศ์ปลาคาราซิน
หมวดหมู่:ปลาตู้
หมวดหมู่:ปลาทวีปอเมริกาใต้
พระราชวัชรสิริมงคล (สี สิริญาโณ)

พระราชวัชรสิริมงคล (เกิด 23 พฤษภาคม พ.ศ. 2467) เป็นพระสงฆ์ชาวไทย ดํารงตําแหน่งพระราชาคณะชั้นราช และเป็นประธานสงฆ์วัดป่าศรีมงคล (วัดป่าบ้านเปือย) ตำบลโนนกาเล็น อำเภอสำโรง จังหวัดอุบลราชธานี เป็นลูกศิษย์รุ่นแรกของ พระโพธิญาณเถร (ชา สุภทฺโท) ปัจจุบันนับได้ว่าท่านเป็นผู้มีพรรษามากที่สุดในบรรดาศิษย์ของพระโพธิญาณเถร (ชา สุภทฺโท) ที่ยังดำรงค์ธาตุขันธ์อยู่ ด้วยวัย 23 ปี

**ประวัติ**

**ชาติกําเนิดและอุปสมบท**
พระราชวัชรสิริมงคล เกิดเมื่อวันที่ 23 พฤษภาคม พ.ศ. 2467 ตรงกับวันศุกร์ แรม 6 คํ่า เดือน 6 ปีชวด ฉศก จ.ศ. 1286 ที่บ้านเปือย หมู่ที่ 3 ตําบลโนนกาเล็น อำเภอสำโรง จังหวัดอุบลราชธานี เป็นบุตรของนาย อินทร์ นามนาง  และนาง นาง นามนาง พระราชวัชรสิริมงคล มีชื่อ และ นามสกุลเดิม ว่า ศรี นามนาง (ภายหลังได้เปลี่ยนวิธีการสะกดชื่อตัวเป็น " สี ") ได้อุปสมบทเป็นพระภิกษุ ที่ วัดบ้านเปือย เมื่อวันที่ 19 กรกฎาคม พ.ศ. 2488 เวลา 16.20 น. ได้รับฉายาว่า สิริญาโณ โดยมี พระครูสีลสุนทร เป็นพระอุปัชฌาย์

**ปฏิบัติกรรมฐาน**
เมื่อประมาณ ปี พ.ศ. 2512 หลวงปู่สีได้มีโอกาสมาพบกับ พระโพธิญาณเถร (ชา สุภทฺโท) การพบกันครั้งนั้นนับได้ว่าเป็นจุดเปลี่ยนครั้งสำคัญในชีวิต เนื่องจากได้มีโอกาสเรียนรู้ธรรม และการปฏิบัติกรรมฐาน ที่ถูกต้อง จากหลวงพ่อชาโดยตรง จนกระทั่งหลวงพ่อชา ได้มอบหมายให้ หลวงปู่สี ไปดูแล วัดสาขาของวัดหนองป่าพง ซึ่งก็คือ วัดป่าศรีมงคล นั่นเอง
หลวงปู่สี สิริญาโณ ประธานสงฆ์วัดป่าศรีมงคล (วัดป่าบ้านเปือย) อำเภอสำโรง จังหวัดอุบลราชธานี ท่านเป็นลูกศิษย์ของหลวงพ่อชา สุภัทโท วัดหนองป่าพง ก่อนที่ท่านจะได้เข้ามาขอฝากตัวเป็นศิษย์เพื่อศึกษาพระธรรมกับหลวงพ่อชานั้น หลวงปู่สีท่านได้เคยร่ำเรียนวิชชาการวิทยาคมต่าง ๆ มาแล้วหลายสาย หลายด้าน เรียกได้ว่าก่อนหน้าที่ท่านจะได้พบกับหลวงพ่อชานั้น ท่านได้ศึกษาวิชชาอาคมมามากมายหลายศาสตร์แขนง แม้แต่การใช้พระคาถาปัดเป่ารักษาคนป่วยไข้ให้หายจากอาการป่วย ท่านก็ได้ร่ำเรียนมาจนแตกฉาน กระทั่งท่านได้มีบุญโอกาสมาเจอกับหลวงพ่อชา ใน ปี พ.ศ. 2512 ท่านถึงได้ตัดสินใจเป็นมั่นคงหนักแน่นที่จะละทิ้งในวิชาอาคมต่าง ๆ ที่เรียนมา  ทั้งหมด เพื่อที่จะนำตัวของท่านเข้าสู่การปฏิบัติธรรม เจริญความเพียรทางด้านวิปัสสนาให้ถ่องแท้แตกฉาน จากวันนั้นเป็นต้นมาท่านจึงได้อยู่ปฏิบัติกับหลวงพ่อชา จวบจนกระทั่งจนมาถึงวันหนึ่ง หลวงพ่อชา ผู้เป็นพระอาจารย์ได้มีดำริสั่งการ ให้ตัวท่านนั้นได้เดินทางไปดูแลวัดป่าในสาขาของวัดหนองป่าพง สาขาที่ 13 ณ วัดป่าศรีมงคล (วัดป่าบ้านเปือย) ตำบลโนนกาเล็น อำเภอสำโรง จังหวัดอุบลราชธานี จนถึงปัจจุบัน

**สมณศักดิ์**
25 พฤษภาคม 2565 เป็นพระราชาคณะชั้นราชฝ่ายวิปัสสนาธุระ ที่ พระราชวัชรสิริมงคล วิมลภาวนาวรกิจ มหาคณิสสร บวรสังฆาราม คามวาสี

**อ้างอิง**
หมวดหมู่:ชาวไทยที่มีอายุเกิน 100 ปี
หมวดหมู่:ภิกษุในสังกัดคณะสงฆ์มหานิกาย
หมวดหมู่:พระราชาคณะชั้นราช
หมวดหมู่:ภิกษุจากจังหวัดอุบลราชธานี
อากู๋

อากู๋ อาจหมายถึง- สำเนียงแต้จิ๋วหรือสำเนียงอื่นของคำในภาษาจีน "阿舅" สำเนียงกลางว่า "อาจิ้ว" (ā jiù) หมายความว่า พี่ชายหรือน้องชายของมารดา- ไพบูลย์ ดำรงชัยธรรม นักธุรกิจชาวไทยซึ่งมักเรียกกันว่า "อากู๋"- ภาษาปากเรียก กูเกิล (Google) หรือผลิตภัณฑ์ของกูเกิล- ตัวละครใน สตรีเหล็ก 2 ภาพยนตร์ไทยเมื่อปี 2546 แสดงโดย วิเชียร ฤกษ์ไพศาล
พระเทพโมลี (สำรอง คุณวุฑฺโฒ)

พระเทพโมลี (สำรอง คุณวุฑฺโฒ) อดีตเจ้าอาวาสวัดอโศการาม หมู่ 2 ซ.สุขาภิบาล 58 ถ.สุขุมวิท (กม.31) ตำบลท้ายบ้าน อำเภอเมืองสมุทรปราการ จังหวัดสมุทรปราการ

**ประวัติ**

**ชาติกำเนิด**
พระเทพโมลี มีชาติกำเนิดในสกุล “อุตตรนคร” มีนามเดิมว่า “สำรอง” เกิดเมื่อวันที่ 10 กรกฎาคม พ.ศ. 2454  ตรงกับวันจันทร์ ขึ้น 15 ค่ำ เดือน 8 ปีกุน ณ ตำบลพระลับ อำเภอเมืองขอนแก่น จังหวัดขอนแก่น โยมมารดาชื่อ “นิ่ม” มีบ้านเดิม อยู่ที่อำเภอหนองสองห้อง และเป็นญาติกับพระสุทธิธรรมรังสีคัมภีรเมทาจารย์(พระอาจารย์ลี ธมฺมธโร) โยมบิดาชื่อ “สี”  ท่านเป็นบุตรคนที่ 4 ในพี่น้อง 10 คน

**อุปสมบท**
พระเทพโมลี (สำรอง คุณวุฑฺโฒ) ได้อุปสมบทที่วัดพุทธวิสัยยาราม (วัดท่าน้ำพอง) ปี พ.ศ. 2474 โดยมีพระครูแก้ว วัดพิชัยพัฒนา เป็นอุปัชฌาย์ พระครูสมุห์ค้ำ เป็นพระกรรมวาจารย์ พระครูบุญตา เป็นพระอนุสาวานาจารย์ สังกัดมหานิกาย ในปี พ.ศ. 2476 ท่านได้รับการญัตติใหม่เป็นธรรมยุติ โดยมี พระพรหมมุนี(ติสฺโส อ้วน) เจ้าอาวาสวัดบรมนิวาส เป็นพระอุปฌาย์ พระคุณธรรมฐิติญาณ เป็นพระกรรมวาจาจารย์ พระญาณดิลก(พิมพ์) เป็นพระอนุสาวนาจารย์ ได้รับฉายาว่า คุณวุฑฺโฒ และในปีนั้นเองท่านได้ตั้งใจศึกษาธรรมจนสอบได้ นักธรรมชั้นโท ในปีต่อมาท่าน สอบได้เปรียญธรรมประโยค 3 และได้ย้ายมาพำนักอยู่ที่วัดบรมนิวาส กรุงเทพฯ และตั้งใจศึกษาธรรมจนในปี 2480 ท่านสอบได้เปรียญธรรม 5  เมื่อท่านสอบได้เปรียญธรรม 5  แล้ว จึงหันมาตั้งใจในแนวทางของการปฏิบัติ ท่านก็ได้ออกธุดงค์ไปกับหมู่สหธรรมิกเพื่อหาประสบการณ์
ในปี พ.ศ. 2482 ได้ไปจำวัดอยู่ที่วัดเจดีย์หลวง ทำหน้าที่เป็นครูสอนบาลีไวยากรณ์ ช่วยสนองงานท่านเจ้าคุณญาณดิลก ซึ่งในขณะนั้นท่านเจ้าคุณ ได้รับหน้าที่ดูแลคณะสงฆ์ฝ่ายธรรมยุตที่จังหวัดเชียงใหม่ และได้เป็นจังหวะดียิ่งที่ในช่วงเวลานั้น ท่านพระอาจารย์ มั่น ภูริทตฺโต ได้เดินทางผ่านมาพักที่วัดเจดีย์หลวง จึงได้มีโอกาส กราบนมัสการฟังธรรมและอบรมสมาธิกับพระอาจารย์มั่นบ้าง และเมื่อมีเวลาท่านก็จะท่องเที่ยวจาริกหาที่วิเวกปฏิบัติธรรม ตามป่าเขาทางภาคเหนือ เคยได้ไปพักอยู่กับพระอาจารย์หนูและหลวงปู่แหวน สุจิณฺโณ

**วัดอโศกราม**
ในปี พ.ศ. 2485 คณะรัฐบาลของจอมพล ป พิบูลสงคราม มีความประสงค์จะให้ พระทั้งมหานิกายและธรรมยุติอยู่รวมกันเป็นคณะเดียวจึงได้สร้างวัดศรีมหาธาตุขึ้น โดยอาราธนา สมเด็จพระมหาวีรวงศ์ (อ้วน ติสฺโส)ให้ไปเป็นเจ้าอาวาส ท่านจึงได้รับเลือกเป็นเลขานุการของสมเด็จรูปหนึ่ง และในปี 2505 ได้รับแต่งตั้งให้รักษาการเจ้าอาวาสวัดอโศการาม จวบจนปี พ.ศ 2509 ท่านจึงได้รับแต่งตั้งให้เป็นเจ้าอาวาสวัดอโศการาม

**มรณภาพ**
พระเทพโมลี (สำรอง คุณวุฑฺโฒ) ท่านได้ถึงแก่มรณภาพเมื่อวันที่ 22 สิงหาคม พ.ศ. 2543 ขณะอายุได้ 89 ปี พรรษาที่ 68 มีพิธีพระราชทานเพลิงศพเมื่อวันที่ 21 มกราคม พ.ศ. 2544 ณ เมรุชั่วคราว วัดอโศการาม อำเภอเมืองสมุทรปราการ จังหวัดสมุทรปราการ

**สมณศักดิ์**
 พ.ศ 2494 ได้รับการแต่งตั้งเป็น "พระครูสัญญาบัตรที่ "พระครูศรีมหาเจติยาภิมณฑ์"- พ.ศ 2497 ได้รับการแต่งตั้งเป็นพระราชาคณะชั้นสามัญ ที่ “พระศรีวิศาลคุณ”- พ.ศ 2505 ได้รับการแต่งตั้งเป็นพระราชาคณะชั้นราช  ที่ “พระราชวรคุณ อดุลธรรมวาที ตรีปิฎกภูสิต ธรรมิกคณิสสร บวรสังฆาราม คามวาสี”- พ.ศ 2528 ได้รับการแต่งตั้งเป็นพระราชาคณะชั้นเทพ ที่ “พระเทพโมลี ศรีวิสุทธิธรรมธาดา ภาวนาวสีสุนทร ยติคณิสสร บวรสังฆาราม คามวาสี”

**อ้างอิง**
ประวัติพระเทพโมลี  date=2016-03-04 
หมวดหมู่:บุคคลจากอำเภอเมืองขอนแก่น
หมวดหมู่:พระราชาคณะชั้นเทพ
หมวดหมู่:เจ้าอาวาสวัดอโศการาม
หมวดหมู่:ภิกษุจากจังหวัดขอนแก่น
รายชื่อนครในประเทศอัฟกานิสถาน

ปัจจุบัน มีประชากรอาศัยอยู่ในประเทศอัฟกานิสถานประมาณ 26 ล้านคน ส่วนอีกทั้งหมด 5.7 ล้านคน อาศัยอยู่ในตัวเมือง ที่เหลืออยู่ตามแถบชานเมืองและชนบท
ไฟล์:Afghans at Ghazi Stadium in 2011.jpg|thumb|ปัจจุบันมีประชากร 1 ล้านกว่าคน อาศัยอยู่ในคาบูล (ภาพ:ประชาชนในคาบูล ที่สนามกีฬากาซิ)

**เรียงตามจำนวนประชากร**
#คาบูล - 1,925,548 
#กันดะฮาร์ - 468,200 
#เฮราต - 397,456 
#มะซารีชะรีฟ - 375,181 
#กุนดุซ - 230,600 
#จะลาลาบาด - 205,423 
#ลัชการ์กาห์ - 201,546 
#ตาโลกาน - 194,471 
#ปูลีคุมรี - 191,640 
#โคสต์ - 160,214 
#กัซนี - 154,618 
#เชเบอร์กาน - 148,329 
#ซะรีโปล - 115,463 
#ฟาราห์ - 109,409 

**เมืองโบราณ**

**รูปภาพ**
ไฟล์:Construction of the first houses at Aino Mina.jpg|กันดะฮาร์
ไฟล์:Herat in 2009.jpg|เฮราต
ไฟล์:Mi-17 helicopter flies over the northern Afghan city-101113-N-5006D-582.jpg|มะซารีชะรีฟ
ไฟล์:Bridge in Jalalabad in 2011.jpg|จะลาลาบาด
ไฟล์:Mosque in Lashkar Gah.jpg|ลัชการ์กาห์
ไฟล์:View of Khost, Afghanistan.jpg|โคสต์
ไฟล์:Aerial photograph of Ghazni Province.jpg|กัซนี

**อ้างอิง**

**แหล่งข้อมูลอื่น**
  Central Statistics Office of Afghanistan date=2011-04-06 -  Photos of Afghan cities date=2007-05-20 - url-status=dead
หมวดหมู่:เมืองในประเทศอัฟกานิสถาน
ออร์แฟน เด็กนรก

ออร์แฟน เด็กนรก (Orphan) ภาพยนตร์สัญชาติอเมริกัน ในปี ค.ศ. 2009

**เรื่องย่อ**
เคท โคลแมน และจอห์น สามีของเธอ ตกอยู่ในสภาวะจิตตกต่ำ เพราะลูกคนที่สามที่กำลังจะคลอดเสียชีวิตตั้งแต่อยู่ในครรภ์ โดยเฉพาะเคท เพราะเธอติดสุราอย่างรุนแรง และเกือบเป็นเหตุให้แม็กซ์ ลูกของทั้งคู่ต้องจมน้ำตาย นั่นทำให้เคทฝังใจมาตลอด แม้ทั้งคู่จะมี แดนนี่ ลูกชายคนโต และ แม็กซ์ ลูกสาวคนเล็กอยู่แล้ว แต่แม็กซ์ก็เป็นใบ้ ทำให้ทั้งคู่ไม่มีความสุขนัก จนกระทั่งคู่ได้ไปยังคอนแวนต์เด็กกำพร้า และได้พบกับเด็กผู้หญิงผิวขาว ผมดำคนหนึ่ง วัย 9 ขวบ ชื่อ เอสเธอร์ ที่มาจากรัสเซีย ทั้งคู่เกิดความประหลาดใจและประทับใจในตัวของเอสเธอร์นี้มาก และตกลงที่รับอุปการะเอสเธอร์ 
แต่เมื่อเอสเธอร์มาถึงแล้ว เคทสังเกตเห็นถึงความประหลาดของตัวเอสเธอร์ เธอพยายามบอกจอห์นแล้ว แต่จอห์นกลับไม่เชื่อดังนั้น เอสเธอร์พยายามผูกมิตรกับแม็กซ์ เพื่อใช้เธอเป็นเครื่องมือ ก่อนที่เอสเธอร์จะค่อย ๆ เปิดเผยความชั่วร้ายในตัวออกมา

**นักแสดง**
อิซาเบล เฟอร์แมน...เอสเธอร์
*วีรา ฟาร์มิกา...เคท โคลแมน
*ปีเตอร์ ซารส์การ์ด...จอห์น โคลแมน
*อาร์ยานา เอ็นจิเนียร์...แม็กซ์
*จิมมี่ เบ็นเนตต์...แดนนี่

**เบื้องหลังและคำวิจารณ์**
Orphan เป็นภาพยนตร์ในแนวจิตวิทยาระทึกขวัญ จากการกำกับ โดย เฮาเมต์ โคเลต-เซร์ญา ผู้กำกับฯชาวสเปน ที่เคยมีผลงานดีเยี่ยมมาแล้ว จาก House of Wax ในปี ค.ศ. 2005
ในเรื่องนี้ เป็นผลงานจากการหนึ่งในผู้อำนวยการสร้างของ ลีโอนาร์โด ดิ คาปริโอ นักแสดงชื่อดังชาวอเมริกัน โดยภาพยนตร์ถ่ายทำทั้งเรื่องในโทรอนโท แคนาดา ในตอนแรกทางผู้กำกับฯต้องการจะให้ฉากในเรื่องเป็นฤดูใบไม้ร่วง แต่ทว่าได้เกิดหิมะตกลงมาก่อนประมาณ 1 สัปดาห์ จึงเปลี่ยนให้เป็นฤดูหนาว เพราะเชื่อว่าจะสร้างบรรยายกาศของการถูกทอดทิ้งได้ดีกว่า
ในส่วนของนักแสดงที่เด่น ๆ คือ อาร์ยานา เอ็นจิเนียร์ นักแสดงเด็กวัย 6 ขวบ ที่เพิ่งแสดงกับเรื่องนี้ เป็นครั้งแรก กับบท แม็กซ์ ลูกสาวคนเล็กของครอบครัวที่เป็นใบ้ ขณะที่บทของ เอสเธอร์ รับบทโดย  อิสซาเบล เฟอร์แมน นักแสดงเด็กอีกคนวัย 11 ขวบ ที่ถูกผู้สร้างต้องการเลือกเด็กผู้หญิงที่ภายนอกดูอ่อนหวานเหมือนนางฟ้า แต่ต้องร้ายกาจด้วย และยังต้องพูดด้วยสำเนียงต่างชาติ ขณะที่บทของ เคท ผู้เป็นแม่ ในตอนแรก อลิเซีย ซิลเวอร์สโตน ได้รับการทาบทามไป แต่ได้ปฏิเสธ จึงเป็น วีรา ฟาร์มิกา ที่เป็นที่รู้จักกันดีจากภาพยนตร์รางวัลออสการ์ เรี่อง  The Departed 
ภาพยนตร์ได้รับเสียงวิจารณ์ว่า นักแสดง แสดงได้ดี และกดดันความรู้สึกมาก ๆ อีกทั้งยังรู้สึกสะใจในบทภาพยนตร์ในตอนท้าย 

**อ้างอิง**

**แหล่งข้อมูลอื่น**
 Orphan- Orphan- Orphan- Orphan trailer
หมวดหมู่:ภาพยนตร์อเมริกัน
หมวดหมู่:ภาพยนตร์ระดับอาร์
หมวดหมู่:ภาพยนตร์โดยวอร์เนอร์บราเธอร์ส‎
หมวดหมู่:ภาพยนตร์ที่ถ่ายทำในโทรอนโต
หมวดหมู่:ภาพยนตร์ที่ถ่ายทำในมอนทรีออล‎
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์ระทึกขวัญ
คากูดะ

คากูดะ (Kakuda-shi) เป็นนครในจังหวัดมิยางิ ประเทศญี่ปุ่น ได้รับการยกฐานะขึ้นเป็นเทศบาลนครเมื่อวันที่ 1 ตุลาคม ค.ศ. 1958 มีจำนวนประชากร ณ วันที่ 1 มีนาคม ค.ศ. 2023 ประมาณ 26,857 คน

**อ้างอิง**

**แหล่งข้อมูลอื่น**
  ja
คากูดะ
แขวงบางขุนเทียน

บางขุนเทียน เป็นท้องที่การปกครองแห่งหนึ่งของเขตจอมทอง กรุงเทพมหานคร สภาพโดยทั่วไปเป็นที่อยู่อาศัย

**ที่ตั้งและอาณาเขต**
แขวงบางขุนเทียนมีอาณาเขตติดต่อกับเขตการปกครองข้างเคียงดังนี้- ทิศเหนือ ติตต่อกับแขวงบางหว้า (เขตภาษีเจริญ) และแขวงบางค้อ (เขตจอมทอง) มีลำรางสาธารณะ คลองบางประทุน คลองตาฉ่ำ คลองรางบัว คลองสวนหลวงใต้ และคลองบางหว้าเป็นเส้นแบ่งเขต- ทิศตะวันออก ติดต่อกับแขวงจอมทอง (เขตจอมทอง) มีคลองด่านและคลองสนามชัยเป็นเส้นแบ่งเขต- ทิศใต้ ติดต่อกับแขวงจอมทอง (เขตจอมทอง) แขวงแสมดำ (เขตบางขุนเทียน) และแขวงคลองบางบอน (เขตบางบอน) มีคลองสนามชัยและคลองวัดสิงห์เป็นเส้นแบ่งเขต- ทิศตะวันตก ติดต่อกับแขวงคลองบางพราน (เขตบางบอน) และแขวงบางหว้า (เขตภาษีเจริญ) มีคลองวัดสิงห์และคลองบางระแนะเป็นเส้นแบ่งเขต

**การคมนาคม**
ถนนสายหลักในพื้นที่แขวงบางขุนเทียน ได้แก่- ถนนเอกชัย- ถนนกัลปพฤกษ์
ถนนสายรองในพื้นที่แขวงบางขุนเทียน ได้แก่- ถนนกำนันแม้น- ถนนเทอดไท

**อ้างอิง**
บางขุนเทียน
ชื่อสามัญ

ชื่อสามัญ (Common name) หมายถึง ชื่อที่เรียกกันทั่วไปในการอนุกรมวิธานสิ่งมีชีวิต ใช้ชื่ออาจให้ชื่อตามลักษณะรูปร่างของสิ่งมีชีวิตชนิดนั้น ๆ เช่น ต้นแปรงขวด, ว่านหางจระเข้ หรืออาจเรียกชื่อตามถิ่นกำเนิด เช่น ผักตบชวา, มันฝรั่ง หรืออาจเรียกตามชื่อที่อยู่ เช่น ดาวทะเล, ทากบก นอกจากนี้ในแต่ละถิ่นยังเรียกชื่อต่างกันเช่น แมลงปอ ภาคใต้เรียกว่า "แมงพี้" ภาคเหนือเรียก "แมงกะบี้" เป็นต้น
ซึ่งชื่อสามัญอาจจะซ้ำซ้อนกันได้ จึงเป็นที่มาของการตั้งชื่อวิทยาศาสตร์ เพื่อระบุให้ถูกต้อง

**ดูเพิ่ม**
ชื่อวิทยาศาสตร์

**อ้างอิง**
หมวดหมู่:ระบบการเรียกชื่อสิ่งมีชีวิต
หมวดหมู่:สาธารณรัฐซาฮา

หมวดหมู่:สาธารณรัฐของประเทศรัสเซีย
หมวดหมู่:เขตสหพันธ์ตะวันออกไกล
หมวดหมู่:ไซบีเรีย
หมวดหมู่:เอเชียตะวันออกเฉียงเหนือ
หมวดหมู่:ทะเลไซบีเรียตะวันออก
หมวดหมู่:ทะเลลัปเตฟ
บ้านเรียน

บ้านเรียน หรือนิยมเรียกทับศัพท์ว่า โฮมสกูล (homeschool) คือ ระบบการศึกษาซึ่งจัดการโดยครอบครัวหรือกลุ่มของครอบครัว โดยไม่ได้พึ่งพาระบบการศึกษากระแสหลัก เช่น โรงเรียน หรือระบบการศึกษาของรัฐ โดยครอบครัวหรือชุมชนเป็นผู้จัดการศึกษาตามปรัชญาความเชื่อของตนหรือของชุมชนแตกต่างกันไป ซึ่งปัจจุบันในประเทศไทยการจัดการศึกษาในรูปแบบนี้ได้รับการรับรองตามบทบัญญัติแห่งพระราชบัญญัติการศึกษาแห่งชาติ พ.ศ. 2542 เป็นต้นมา
อย่างไรก็ตามจะเห็นได้ว่า เมื่อเปรียบเทียบกับประเทศอื่น ๆ โฮมสคูลในประเทศไทยก็ยังไม่ได้รับความนิยมมากนัก แต่นักวิชาการโฮมสคูลได้บอกว่า จำนวนเด็กนักเรียนโฮมสคูลในประเทศไทยมีแนวโน้มที่จะเพิ่มขึ้นในทุก ๆ ปี  สมาคมสภาการศึกษาทางเลือก date=2022-10-04  จัดทำเว็บไซต์ ซึ่งถือว่าเป็นแหล่งรวบรวมข้อมูล เกี่ยวกับการจัดทำโฮมสคูลไว้อย่างละเอียด ไม่ว่าจะเป็น คู่มือแนวการปฏิบัติในการขออนุญาตจัดการศึกษาแบบโฮมสคูล, การประเมินผู้เรียนโฮมสคูล, แนวทางการเขียนหลักสูตร, ข้อกฎหมาย, สิทธิประโยชน์ต่าง ๆ รวมไปถึง ข่าวสารและบทความที่น่าสนใจเกี่ยวกับโฮมสคูลอีกด้วย

**อ้างอิง**
  กฎกระทรวงว่าด้วยสิทธิในการจัดการศึกษาขั้นพื้นฐานโดยครอบครัว พ.ศ. 2547 date=2020-09-24 -  International Center for Home Education Research Reviews-  บทความ Homeschool ในประเทศไทย และต่างประเทศ
หมวดหมู่:การศึกษา
มุก (วงดนตรีญี่ปุ่น)

มุก (Mukku; MUCC) เป็นวงดนตรีแนวร็อควิชวลเคของญี่ปุ่น ก่อตั้งในปี1997โดยทัตสึโร่(ร้องนำ)มิยะ(กีต้าร์)ซาโตจิ(กลอง)และฮิโระ(มือเบสอดีตสมาชิก)
โดยชื่อวงมาจากตัวละครจากรายการโทรทัศน์สำหรับเด็กของญี่ปุ่นที่มีชื่อว่า" Gachapin Hirake! Ponkikki"ทางช่องฟูจิทีวี  ชื่อวงนั้นบางครั้งเรียกอีกอย่างว่า"69"ซึ่งพ้องเสียง"มุคุ"ในภาษาญี่ปุ่น

**ประวัติ**
เริ่มก่อตั้งวง
MUCCก่อตั้งในปี1997โดยมิยะ ทัตสิโร่ ซาโตจิและฮิโระ(อดีตมือเบส)โดยเริ่มจากการโคฟเวอร์(เล่นดนตรีเลียนแบบเพลงของศิลปินที่ชื่นชอบ)
โดยตอนนั้นได้โคฟเวอร์วงThe Blue HeartsและGlay 
ต่อมาในปี1999ฮิโระได้ลาออกจากวง และยุคเคซึ่งเป็นเพื่อนสมัยเด็กของมิยะ ก็ได้เข้าร่วมวงในตำแหน่งมือเบส
ในเดือนธันวาคม MUCCก็ได้ออกEPชื่อว่า"Antique"และอัลบั้มแรกในชื่อ"Tsūzetsu"(สึเซตสึ)ในเดือนมกราคมปี2002
และในปี2002,พวกเขาก็ได้เซ็นสัญญากับค่าย"Shu"ซึ่งเป็นค่ายเล็กที่อยู่ในสังกัดของค่ายใหญ่" Danger Crue"และได้ออกอัลบั้มที่สองในชื่อ"Hōmura Uta"(โฮวมุระ อุตะ)
เดบิวช์ในยุโรป
MUCCเริ่มเดบิวช์ในยุโรปในเดือนสิงหาคมปี2005และได้เข้าร่วมเทศกาลดนตรี"Wacken Open Air"ของประเทศเยอรมันและในปีต่อมาได้เข้าร่วมแสดงในงาน"Otakon"ของประเทศอังกฤษ
จากนั้นในปี2007MUCCก็ได้กลับมาแสดงในอังกฤษอีกครั้งในงานเทศกาลดนตรี"JRock Revolution Festival"
แนวดนตรีที่แปลกใหม่
MUCCเริ่มต้นปี2010ด้วยคอนเสิร์ตในเดือนกุมภาพันธ์ที่ NHK HALLและในคอนเสิร์ตดังกล่าว
พวกเขาได้ประกาศกำหนดออกวางจำหน่ายอัลบั้มใหม่ในชื่อ"Karma"ในเดือนตุลาคมปีเดียวกัน ซึ่งอัลบั้มดังกล่าวเป็นการผสมผสานระหว่างดนตรีแดนท์,ดิสโก้
กับเพลงฮาร์ดร็อคและเมทัลที่เป็นแนวเพลงของวงมาก่อนอยู่แล้ว
ในเดือนพฤษภาคมปี2011 ในไลฟ์คอนเสิร์ต"Mucc History Gigs 97～11"ที่บุโดกัน MUCCก็ได้ประกาศย้ายสังกัดไปอยู่กับค่าย"Sony Music Associated Records"
และได้วางจำหน่ายซิงเกิล"Akatsuki"ทั้งในคอนเสิร์ตและดิจิทัลดาวน์โหลด ซึ่งรายได้ทั้งหมดบริจาคให้ผู้ประสบภัยแผ่นดินไหวใหญ่และสึนามิในโทโฮคุ
ต่อมาในเดือนมิถุนายน พวกเขาได้ออกซิงเกิล"Nirvana"ซึ่งใช้เป็นเพลงOPประกอบการ์ตูนอนิเมะเรื่อง"Inu x Boku SS"หลังจากที่ก่อนหน้านี้ซิงเกิล"Chain Ring"
และ"Yakusoku"ก็เคยได้ใช้ประกอบในการ์ตูนอนิเมะมาก่อนแล้ว

**สมาชิก**
ทัตสึโร่(逹瑯) / ร้องนำ
เกิดวันที่21สิงหาคม กรุ๊ปเลือดเอ
*นอกจากเป็นสมาชิกของวงมุคคุแล้ว ยังเป็นสมาชิกให้กับวงคาราซุ(カラス)ซึ่งก่อตั้งในปีค.ศ2009
ร่วมกับ ฮิโรโตะ(มือกีต้าร์วงอลิสไนน์),มิสึกิ(มือกีต้าร์วงSadie),Dunch(มือเบสวงJealkb)และเคนโซ(มือกลองวงAyabie)อีกด้วย
มิยะ(ミヤ) / กีต้าร์
เกิดวันที่26กรกฎาคม กรุ๊ปเลือดโอ
ยุคเค(YUKKE) / เบส
เกิดวันที่5กันยายน กรุ๊ปเลือดเอ
ซาโตจิ(SATOち) / กลอง
เกิดวันที่12สิงหาคม กรุ๊ปเลือดเอ

**ลิงค์ที่เกี่ยวข้อง**
 http://www.55-69.com/-fix-attempted=yes  เว็บไซด์อย่างเป็นทางการ-  ムック オフィシャルブログ『MUCC THE RIPPER〜切り裂きムック〜』- บล็อกอย่างเป็นทางการ-  ムック オフィシャル Myspace
หมวดหมู่:กลุ่มดนตรีสัญชาติญี่ปุ่น
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน

**อ้างอิง ==
หมวดหมู่:ไซบีเรีย

หมวดหมู่:เอเชียเหนือ
หมวดหมู่:เอเชียตะวันออกเฉียงเหนือ
หมวดหมู่:ภูมิภาคทางประวัติศาสตร์ในประเทศรัสเซีย
หมวดหมู่:แมนจูเรีย

หมวดหมู่:ภูมิภาคของประเทศจีน
หมวดหมู่:ภูมิภาคทางประวัติศาสตร์ในประเทศรัสเซีย
หมวดหมู่:เอเชียเหนือ
หมวดหมู่:เอเชียตะวันออกเฉียงเหนือ
หมวดหมู่:กรณีพิพาทเรื่องการตั้งชื่อภูมิศาสตร์
หมวดหมู่:ชาวแมนจู

หมวดหมู่:แมนจูเรีย
หมวดหมู่:กลุ่มชาติพันธุ์ในประเทศจีน
หมวดหมู่:บุคคลแบ่งตามชาติพันธุ์
หอยสังข์มะระ

หอยสังข์มะระ (Murex shell, Ramose murex, Branched murex; Chicoreus ramosus) เป็นหอยฝาเดียวจำพวกหอยสังข์ จัดอยู่ในวงศ์หอยหนาม 
เป็นหอยฝาเดียวขนาดกลางที่มีเปลือกหนา ด้านปากมีหนามยื่นยาวออกไปและมีร่องลึก บนเปลือกมีหนามจำนวน 3 แถว เรียงตัวตามความยาว หนามแต่ละอันพับเป็นราง ปลายไม่แหลมและไม่แผ่แบน โดยแถวที่อยู่ขอบด้านนอกมีแง่ยื่นออกไปทางด้านข้างมากกว่าแถวอื่น ช่องเปิดปากกว้าง ความยาวเปลือกประมาณ 25 เซนติเมตร พื้นผิวเปลือกสีขาว พบอาศัยอยู่ตามแนวปะการัง ใต้เขตน้ำขึ้น-น้ำลง
พบกระจายพันธุ์อย่างกว้างขวางในเขตอินโด-แปซิฟิก และพบถึงยังแอฟริกาใต้, ทะเลแดง, อ่าวโอมาน, มอริเชียส, อ่าวไทย, โปลินีเซีย, ตอนใต้ของญี่ปุ่น, นิวแคลิโดเนีย และรัฐควีนส์แลนด์ ในออสเตรเลีย
เป็นหอยที่นิยมนำเนื้อมารับประทาน และเปลือกใช้ในการทำเครื่องประดับเพื่อความสวยงาม

**อ้างอิง**

**แหล่งข้อมูลอื่น**
 Chicoreus ramosus
หมวดหมู่:วงศ์หอยเงาะ
ส
หมวดหมู่:คาบสมุทรคัมชัตคา

หมวดหมู่:คาบสมุทร
หมวดหมู่:รัสเซียตะวันออกไกล
หมวดหมู่:ภูมิศาสตร์เอเชีย
หมวดหมู่:เอเชียตะวันออกเฉียงเหนือ